Παραιτήθηκε ο αντιπεριφερειάρχης Φωκίδας – Εμπλέκεται στην... - Star.gr\nΠΟΛΙΤΙΚΗ - ΟΙΚΟΝΟΜΙΑ Δευτέρα, 17 Νοεμβρίου 2014, 11:58\nΠαραιτήθηκε ο αντιπεριφερειάρχης Φωκίδας – Εμπλέκεται στην υπόθεση Καρατζαφέρη\nΤον «ξήλωσε» άρον άρον ο περιφερειάρχης Στερεάς Ελλάδας, Κ. Μπακογιάννης\nΤην παραίτηση του αντιπεριφερειάρχη Φωκίδας Ιωάννη Ράμμου, ζήτησε κι έλαβε σήμερα το πρωί ο περιφερειάρχης Στερεάς Ελλάδας, Κώστας Μπακογιάννης, ύστερα από την εμπλοκή του στην "υπόθεση Καρατζαφέρη" για τα εξοπλιστικά, την οποία διερευνά η Δικαιοσύνη. Η διαδικασία αντικατάστασής του κυρίου Ράμμου, θα γίνει το αμέσως προσεχές διάστημα, όπως προβλέπεται από το νόμο.\nΌπως αποκάλυψε το "Βήμα", σύμφωνα με το πόρισμα των εισαγγελέων διαφθοράς Αντώνη Ελευθεριάνου και Πόπης Παπανδρέου, ο μέχρι σήμερα αντιπεριφερειάρχης και απόστρατος στρατιωτικός, είναι ένας από τους πέντε συγκατηγορούμενους του προέδρου του ΛΑΟΣ. Κατηγορείται για παθητική δωροδοκία και ξέπλυμα μαύρου χρήματος.\nΟ Κώστας Μπακογιάννης δήλωσε σχετικά: «Στην πορεία μας με διαφανείς διαδικασίες και καθαρή διοίκηση, δε θα επιτρέψω καμία σκιά. Ακόμα και για την παραμικρή υπόνοια, η μηδενική ανοχή είναι μονόδρομος. Ύψιστος στόχος όλων μας πρέπει να είναι η αποκατάσταση των δεσμών εμπιστοσύνης των πολιτών με τους θεσμούς».\nΣτην επιστολή παραίτησης ο κύριος Ράμμος αναφέρει τα εξής: «Επειδή πρόσφατα δημοσιεύματα εμπλέκουν το όνομα μου σε υπόθεση η οποία ερευνάται από τη δικαιοσύνη, και παρότι η υπόθεση αυτή είναι άσχετη με τα καθήκοντά μου ως Αντιπεριφερειάρχη Φωκίδας, για λόγους ευθιξίας και ηθικής τάξης, σας υποβάλω την παραίτηση μου.\nΣας ευχαριστώ για την άψογη μέχρι τώρα συνεργασία μας, όπως επίσης, πάνω απ’ όλα, ευχαριστώ τους συμπολίτες μου για την εμπιστοσύνη τους. Ευχαριστώ τέλος, τους συνεργάτες μου και τις υπηρεσίες που εργάστηκαν και συνεργ��στηκαν άψογα μαζί μου.


Τι προβλέπουν τα άστρα για το κάθε ζώδιο στις 28/5 - Astrology.gr\nΗΛΙΟΣ - 09° 06' 52" ΤΟΞΟΤΗΣ\nΣΕΛΗΝΗ - 24° 27' 39" ΖΥΓΟΣ\nΕΡΜΗΣ - 10° 11' 11" ΤΟΞΟΤΗΣ\nΑΦΡΟΔΙΤΗ - 20° 33' 00" ΑΙΓΟΚΕΡΩΣ\nΑΡΗΣ - 21° 27' 21" ΣΚΟΡΠΙΟΣ\nΔΙΑΣ - 25° 23' 55" ΥΔΡΟΧΟΟΣ\nΚΡΟΝΟΣ - 08° 58' 39" ΥΔΡΟΧΟΟΣ\nΤΑ ΜΥΣΤΙΚΑ ΤΩΝ ΑΣΤΡΩΝ 27 Μαϊ 2012\nΤι προβλέπουν τα άστρα για το κάθε ζώδιο στις 28/5\nΕίστε επικεντρωμένοι στα οικονομικά σας και αυτό σας βοηθάει να κάνετε τις απαραίτητες κινήσεις για να λύσετε αρκετά από τα τρέχοντα προβλήματά σας. Η καθημερινότητα σας απαιτεί οργάνωση και μεθόδευση. Σας κουράζει αλλά μαθαίνετε πολλά πράγματα.\nΕίσαστε περισσότερο επικοινωνιακοί και αυτό σας βοηθάει να φεύγετε από τις στενές σας αντιλήψεις και απόψεις. Ένα πρόσωπο θα προσπαθήσει να σας πλησιάσει. Καλό είναι να ακούσετε αυτά που θέλει να σας πει. Μπορεί να σας βοηθήσει.\nΤρείς πλανήτες στο ζώδιο σας σίγουρα σας ενεργοποιούν πάρα πολύ. Αλλά για να κατευθύνεται σωστά την ενέργεια σας χρειάζεται τουλάχιστον σήμερα να είστε πολύ μεθοδικοί και οργανωμένοι. Κυρίως με θέματα σπιτιού και πρακτικές σας υποθέσεις.\nΛέτε λόγια και υποσχέσεις σε έναν Καρκίνο που μετά θα πρέπει να τα τηρήσετε. Συναισθηματικά είστε κάπως απομονωμένοι ακόμα και εσείς που είστε μέσα σε σχέση. Ένα επαγγελματικό σας ταξίδι μπορεί να έχει κάποιες πρακτικές δυσκολίες.\nΈχετε γίνει υπερβολικά κοινωνικοί για αυτό εισπράττετε την ανταπόκριση των φίλων σας. Από την άλλη οικονομικές υποθέσεις σας αναγκάζουν να πάρετε χαρτί και μολύβι και να γίνεται πιο συγκεκριμένοι στις ανάγκες σας και τις απαιτήσεις σας.\nΕπανέρχεστε στην δύναμή σας αλλά είστε αυτήν την περίοδο πιο ευαίσθητοι σε όλα τα ζητήματά σας και ίσως αφημένοι κυρίως οι γεννημένοι τις πρώτες ημέρες. Θα λυθούν κάποια νομικά θέματα αλλά θα υπάρχει ένα ρεαλιστικό κομμάτι που θα σας ενοχλήσει.\nΘέλετε να απομονωθείτε γιατί χρειάζεται να αντιμετωπίσετε πολλά και δεν ξέρετε από πού να αρχίσετε. Ευτυχώς το επικοινωνιακό σας χάρισμα σας δίνει ένα προβάδισμα σε μια συνεργασία. Μια ξαφνική ανατροπή που θα γίνει σε μια στενή σας σχέση είναι για καλό σας.\nΒλέπετε ότι τα καταφέρνετε και πηγαίνετε προς τον στόχο σας. Ενας Ιχθύς θα σας μπερδέψει σίγουρα συναισθηματικά. Περιμένετε περισσότερες κινήσεις από την πλευρά του. Τα οικονομικά σας βελτιώνονται μέσω ενός Διδύμου η εύστροφου συνεργάτη σας.\nΔυσκολίες να σας κατανοήσουν. Οργανώσετε καλύτερα τον χρόνο σας γιατί θα σας πέσει πολύ δουλειά και δεν θα ξέρετε από πού να ξεκινήσετε. Θέματα με πληρωμές θα σας προκύψουν και χρειάζεται ψυχραιμία για να αντεπεξέλθετε. Δυσκολία με Δίδυμο και Παρθένο.\nΠαρόλο που πάτε προς την πλευρά των άλλων εσείς μέσα σας νοιώθετε απομονωμένοι. Βασιστείτε περισσότερο στην λογική σας και όχι σε συναισθηματικά δικά σας συμπεράσματα. Ο Δίδυμος επιμένει να σας αναστατώνει.\nΣυντονιστείτε περισσότερο σε ότι κάνετε γιατί θα κάνετε κινήσεις που δεν θα πιάσουν τόπο. Οι γεννημένοι τις πρώτες ημέρες έχετε ανεβάσει τον πήχη ψηλά σε όλα τα επίπεδα. Λύσεις υπάρχουν αλλά χρειάζεται να μειώσετε κάποιες πολύ υψηλές φιλοδοξίες σας.\nΜια έξυπνη ιδέα η λύση θα σας δοθεί από ένα συγγενικό σας πρόσωπο. Χρειάζεται να είστε επικεντρωμένοι στο εδώ και τώρα για να κάνετε αλλαγές στην ζωή σας οι οποίες είναι απαραίτητες. Μια νέα γνώση μπορεί να μπει στην ζωή σας. Μην αποφύγετε ένα ταξίδι.


Είναι τα Ιατρικά Στηθοσκόπια Πηγή Νοσοκομειακών Λοιμώξεων; - Γ Παθολογική Κλινική Ερρiκος Ντυνάν Hospital Center\npost-title Είναι τα Ιατρικά Στηθοσκόπια Πηγή Νοσοκομειακών Λοιμώξεων;http://pathologia.eu/wp-content/uploads/einai-ta-iatrika-sth8oskopia-phgh-endonosokomeiakwn-loimwksewn.jpg 2019-01-17 15:58:35 yes noΑναρτήθηκε από doctor\n17. Ιανουάριος 2019\nΒρίσκεστε εδώ: Αρχική \_ Α. Δημητρακόπουλος \_ Είναι τα Ιατρικά Στηθοσκόπια Πηγή Νοσοκομειακών Λοιμώξεων;\nΤα στηθοσκόπια που χρησιμοποιούνται στις ΜΕΘ είναι γεμάτα βακτήρια, στα οποία συμπεριλαμβάνονται και αυτά που ενοχοποιούνται για τις νοσκομειακές λοιμώξεις, όπως δείχνουν τα δεδομένα μίας νέας μελέτης. Επιπλέον, οι τυπικές μέθοδοι καθαρισμού δεν επαρκούν για να περιορίσουν το παραπάνω πρόβλημα, σύμφωνα με την ίδια μελέτη.\n«Τα στηθοσκόπια των γιατρών μπορούν να μολυνθούν από μία σειρά βακτηρίων, μεταξύ των οποίων οργανισμοί που σχετίζονται με τις νοσοκομειακές λοιμώξεις. Ο καθαρισμός του στηθοσκοπίου με τις συνήθεις μεθόδους μειώνει τα επίπεδα των βακτηρίων, ωστόσο δεν εξισώνει τα επίπεδα των βακτηρίων με αυτά ενός καθαρού μικροσκοπίου ούτε μεταβάλλει σημαντικά τη σύνθεση της μικροβιακής κοινότητας. Επομένως, τα μικροσκόπια αποτελούν ένα πιθανό φορέα μετάδοσης των νοσοκομειακών λοιμώξεων», είπαν οι ερευνητές.\nΗ μελέτη διεξήχθη από τον Βίνσεντ Κνεχτ από την Ιατρική Σχολή Πέρελμαν του Πανεπιστημίου της Πενσιλβάνια στη Φιλαδέλφεια, και τους συνεργάτες του. Δημοσιεύτηκε στο επιστημονικό περιοδικό Infection Control and Hospital Epidemiology.\n«Είναι γνωστό ότι στα στηθοσκόπια των γιατρών δεν γίνεται συχνά απολύμανση και αρκετές έρευνες με καλλιέργειες βακτηρίων έχουν δείξει ότι μπορεί να είναι μολυσμένα με παθογόνα όπως ο ανθεκτικός στη μεθικιλλίνη Staphylococcus spp, καθώς και τα πολυανθεκτικά P. aeruginosa, Acinetobacter spp, Enterococcus spp, Escherichia coli, Klebsiella spp και Streptococcus spp. Οι έρευνες με καλλιέργειες είναι περιορισμένες, καθώς μπορούν να ταυτοποιήσουν μόνο μικρόβια που ήταν ήδη γνωστά και όχι ολόκληρες μικροβιακές κοινότητες», εξήγησαν οι ερευνητές.\nΣτην παρούσα μελέτη χρησιμοποιήθηκε επομένως ανάλυση αλληλουχίας με βακτηριακό 16S ριβοσωμικό RNA έτσι ώστε να ταυτοποιηθούν ολόκληρες οι βακτηριακές κοινότητες στα στηθοσκόπια της ΜΕΘ.\nΣτην πρώτη ομάδα στηθοσκοπίων (σετ Α) εξετάστηκαν 20 στηθοσκόπια από γιατρούς και νοσηλευτές, 20 στηθοσκόπια δωματίου ειδικά για τον κάθε ασθενή και 20 καθαρά αχρησιμοποίητα στηθοσκόπια. Στη δεύτερη ομάδα στηθοσκοπίων (σετ Β), οι ερευνητές εξέτασαν 10 στηθοσκόπια από τα οποία είχε ληφθεί δείγμα πριν και μετά τον τυπικό καθαρισμό (πανί με υπεροξείδιο του υδρογόνου για 60 δευτερόλεπτα).\nΗ τρίτη ομάδα (σετ C), περιείχε 20 ακόμα στηθοσκόπια γιατρών από τα οποία είχε ληφθεί δείγμα πριν και μετά τον καθαρισμό από τον γιατρό με μεθόδους καθαρισμού που προτιμούσε. Οι μέθοδοι αυτοί περιελάμβαναν πανιά υπεροδειδίου του υδρογόνου, αλκοολικά διαλύματα ή πανιά με χλωρίνη.\nΟι ερευνητές παρατήρησαν ότι όλα τα στηθοσκόπια που χρησιμοποιήθηκαν στη ΜΕΘ έφεραν ένα σημαντικό αριθμό διαφορετικών παθογόνων. Τα υψηλότερα επίπεδα των τελευταίων παρατηρήθηκαν στα στηθοσκόπια των γιατρών. Τα στηθοσκόπια δωματίου είχαν τις δεύτερες σε πληθυσμό αποικίες βακτηρίων. Τα επίπεδα των βακτηρίων στα καθαρά στηθοσκόπια και τα στηθοσκόπια «ελέγχου» ήταν παρόμοια.\nΜικρόβια Staphylococcus spp ανευρέθηκαν σε όλα τα στηθοσκόπια, ωστόσο οι ερευνητές κατάφεραν να ταυτοποιήσουν το είδος ορισμένων από αυτά. Πάνω από το 50% των στηθοσκοπίων είχαν το μικρόβιο Staphylococcus aureus, ακόμα και μετά τον καθαρισμό από τον γιατρό.\n«Και οι 2 μέθοδοι οδήγησαν σε σημαντική μείωση του πληθυσμού των βακτηρίων ανεξαρτήτως της μεθόδου που επέλεξε ο γιατρός», είπαν οι ερευνητές. «Στην ομάδα που έκανε τον τυπικό καθαρισμό με το υπεροξείδιο του υδρογόνου, στα 5 από τα 10 στηθοσκόπια ο πληθυσμός των μικροβίων μειώθηκε στο επίπεδο των καθαρών στηθοσκοπίων. Στην ομάδα που τα μικροσκόπια καθαρίστηκαν με τον τρόπο προτίμησης του κάθε γιατρού, 2 από τα 10 στηθοσκόπια ήταν αυτά που έφτασαν τα επίπεδα των καθαρών μικροσκοπίων».\n«Η έρευνα τονίζει πόσο σημαντικό είναι να ακολουθούνται οι οδηγίες του CDC για την πρόληψη των ενδονοσοκομειακών λοιμώξεων. Ιδανικά, πρέπει επίσης σε κάθε ασθενή να χρησιμοποιείται ένα ατομικό μικροσκόπιο που θα βρίσκεται στο δωμάτιό του», είπε ο Ρόναλντ Κόλμαν, καθηγητής Ιατρικής από το ίδιο νοσοκομείο.


Τεράστιες οι ευθύνες των Υπουργών Υγείας γα τα πλαστά πτυχία του Διοικητή του Γ.Ν. Νίκαιας - Καράογλου Θεόδωρος, Βουλευτής Ν.Δ Β Περιφέρειας Θεσσαλονίκης - Νέα Δημοκρατία\nΤεράστιες οι ευθύνες των Υπουργών Υγείας γα τα πλαστά πτυχία του Διοικητή του Γ.Ν. Νίκαιας Κύριο\nΑρ. Πρωτ.: 5100/ 29.01.2019\nΘέμα: Τεράστιες οι ευθύνες των Υπουργών Υγείας γα τα πλαστά πτυχία του Διοικητή του Γ.Ν. Νίκαιας\nΣτο πόρισμά του ΣΕΕΔΔ αναφέρεται επίσης ότι υπήρξε επικοινωνία με τον ΔΟΑΤΑΠ και το ΕΚΠΑ, που επιβεβαίωσαν την ανυπαρξία των εν λόγω τίτλων σπουδών. Το πόρισμα όπως προκύπτει από τα δημοσιεύματα έχει ήδη διαβιβαστεί στον πρόεδρο του Ελεγκτικού Συνεδρίου, στο υπουργείο ∆ιοικητικής Ανασυγκρότησης και στον διοικητή της 2ης ∆ΥΠΕ Πειραιώς και Αιγαίου, ζητώντας από τον υπουργό Υγείας «στο πλαίσιο της προβλεπόµενης εκ της νοµοθεσίας εποπτείας επί των νοσοκομείων καθώς και ως αρµόδιο όργανο διορισµού του διοικητή του ΓΝΝΠ-"Άγιος Παντελεήµων"-ΓΝ∆Α-"Η Αγία Βαρβάρα", να προβεί σε δικές του σχετικές ενέργειες».


Άρθρο βόμβα από τον Θ. Μωραΐτη: Βάζει θέμα ηγεσίας στο ΠΑΣΟΚ\nΚΟΙΝΗ ΣΥΝΕΔΡΙΑΣΗ ΤΟΥ ΠΟΛΙΤΙΣΚΟΥ ΣΥΜΒΟΥΛΙΟΥ ΚΑΙ ΤΗΝ ΕΠΙΤΡΟΠΗΣ ΕΚΛΟΓΙΚΟΥ ΑΓΩΝΑ ΤΟΥ ΠΑΣΟΚ ΥΠΟ ΤΗΝ ΠΡΟΕΔΡΕΙΑ ΤΟΥ ΕΥΑΓΓΕΛΟΥ ΒΕΝΙΖΕΛΟΥ ΣΤΗ ΦΩΤΟ ΘΑΝΟΣ ΜΩΡΑΙΤΗΣ----ΦΩΤΟ ΧΡΗΣΤΟΣ ΜΠΟΝΗΣ//EUROKINISSI EUROKINISSI\nΕπίθεση στον Ευ. Βενιζέλο εξαπέλυσε ο βουλευτής του ΠΑΣΟΚ Θ. Μωραΐτης. Διαβάστε γιατί τον κατηγορεί και γιατί προτείνει αλλαγή ηγεσίας\n04 Ιουνίου 2014 17:46\nΕκτενές άρθρο ανάρτησε στην προσωπική του ιστοσελίδα ο βουλευτής και μέλος του Πολιτικού Συμβουλίου του ΠΑΣΟΚ, Θ. Μωραΐτης.\nΟ βουλευτής κάνει λόγο για τρίτη συνεχόμενη ήττα της παράταξης, η οποία όμως δεν λειτούργησε αφυπνιστικά και τονίζει ότι Χρειάζεται νέα ηγεσία στην παράταξη.\nΟλόκληρο το άρθρο του κ. Μωραϊτη έχει ως εξής:\nΣτις 25 Μάιου υπήρξε μια τρίτη συνεχομένη ήττα, μια νέα εκλογική καθίζηση αλλά και μια οριακή συγκράτηση δυνάμεων.\nΟι συγκρίσεις ποσοστών με όρους "δημοσκοπικής δημοκρατίας" δεν έχουν καμία θέση σε πολιτική συζήτηση και αφορούν μόνο αυτούς που εξ αρχής τις υιοθετούσαν.\nΜέσα σε ένα περιβάλλον νικηφόρων αποτελεσμάτων της παράταξης σε κάλπες κοινωνικών και επιστημονικών φορέων, θετικής καταγραφής στελεχών στις αυτοδιοικητικές εκλογές, η "Ελιά" δεν κατάφερε να συσπειρώσει.\nΓιατί δεν είναι "Ελιά", οι συμφωνίες κορυφής με προσκλήσεις φίλων, κολλητών και γυρολόγων.\nΓιατί ψευτοδιλήμματα είναι τα περί "πασοκοφρόνων" και "ελαιοφρόνων" ή τα περί "νέας και παλιάς φρουράς".\nΤα τείχη που προσπαθούν κάποιοι να χτίσουν αυτές τις ώρες θέλουν να κρύψουν την ανικανότητα συνθέσεων στον χώρο της κεντροαριστεράς την ένδεια θέσεων και την αδυναμία διαμόρφωσης μιας νέας πολιτικής ατζέντας.\nΕίναι διακυβεύματα που μπορεί να υπηρετηθούν μόνο μέσα από μια μεγάλη κεντροαριστερά και σε καμία περίπτωση από μια προσχηματική συνένωση σχημάτων - σφραγίδα και περιφερόμενων παραγοντίσκων - γυρολόγων της πολιτικής ζωής.\nΚαι για να μη κρύβομαι και εγώ – όπως πολλοί αγαπητοί μου σύντροφοι - απαιτείται νέα ηγεσία στην παράταξη η οποία να εμπνέει, να ενώνει και να διευρύνει.\nΓια να πάει ένα αποφασιστικό βήμα η δημοκρατική παράταξη μπροστά!"


Υπόθεση Μανώλη Δουρή - Ο βιασμός και η δολοφονία του εξάχρονου γιου του, Νίκου | Πάρε-Δώσε\n«Όταν το Παρίσι φτερνίζεται, η Ευρώπη κρυολογεί».\n26/08/2009 | 9.321 εμφανίσεις | Σχολιασμός\nΣτο Αστυνομικό Τμήμα της Ερμιόνης στην Αργολίδα προσέρχεται ανάστατος ο 40χρονος ελαιοχρωματιστής Μανώλης Δουρής, οικογενειάρχης με επτά παιδιά, προκειμένου να δηλώσει την εξαφάνιση του μικρού γιου του Νίκου, έξι ετών, ο οποίος έφυγε από το σπίτι στις το απόγευμα της ίδιας μέρας και τελικά δεν επέστρεψε ποτέ.\nΣτο μεταξύ η αστυνομία προσπαθεί να συλλέξει κάθε είδους στοιχεία που θα την οδηγήσουν στο δράστη του εγκλήματος. Εστιάζει τόσο στον τόπο που βρέθηκε το παιδί, που ενδεχομένως να ήταν ο τόπος της τέλεσης του εγκλήματος, όσο και στις καταθέσεις πολλών και διαφόρων προσώπων, συγγενών του θύματος, γειτόνων και λοιπών. Όσο προχωρούν οι έρευνες εμφανίζεται κάτι που μπορεί να έχει τεράστια σημασία… Ο πατέρας του παιδιού πέφτει σε αντιφάσεις στις διαδοχικές καταθέσεις, τις οποίες καλείται να δώσει κι οι υποψίες των ανακριτικών υπαλλήλων που επιλαμβάνονται της υπόθεσης φουντώνουν και στρέφονται ανοικτά εναντίον του...\nΤην ίδια ώρα ο Μανώλης Δουρής έχει κριθεί προφυλακιστέος (κατά την ορολογία της εποχής εκείνης) και οδηγείται στη Φυλακή της Κέρκυρας. Τις ημέρες των ανακρίσεων, αφού έχει ήδη ομολογήσει την πράξη ο δράστης, το Εργαστήριο Ποινικών κι Εγκληματολογικών Ερευνών πραγματοποιεί επαναληπτική έρευνα για τους ανήλικους κρατούμενους και την πορεία τους μετά την αποφυλάκιση. Πρώτο θέμα και κοινός τόπος της συζήτησης μαζί τους η υποδοχή του Δουρή από τους συγκρατούμενούς του, οπουδήποτε κι αν τον στείλουν οι αρχές. «Αυτοί δεν επιβιώνουν στη φυλακή», λένε… «Οι περισσότεροι από εμάς δεν έχουν παιδιά κι όσοι έχουν δεν τα βλέπουν, παρά σπάνια. Άσε που πολλοί δεν θα κάνουν ποτέ παιδιά με τη ζωή που κάνουν... Κι αυτός να κάνει τέτοιο πράμα; Από μας θα το βρει», προφητεύουν.\nΟ τηλεοπτικός φακός αποτυπώνει καθαρά την σχεδόν άμεση υλοποίηση της στάσης αυτής, έστω κι από άλλους «συναδέλφους» τους. Μόλις ο Δουρής μπαίνει στην κλούβα για να μεταφερθεί στις φυλακές οι συγκρατούμενοι ορμάνε αρειμανίως πάνω του. Όταν πια αποβιβάζεται, τα χαρακτηριστικά του προσώπου του είναι αλλοιωμένα. Οι δε φύλακες–συνοδοί, κατά δήλωσή τους, δεν κατάλαβαν τί επικρατούσε στην κλούβα και άργησαν να επέμβουν.\nΗ δίκη ξεκινάει στο Κακουργιοδικείο Κορίνθου. Τα φώτα της δημοσιότητας και τα βλέμματα του κοινού στραμμένα στον πατέρα και κατηγορούμενο ως δολοφόνο. Ο κατηγορούμενος στο μεταξύ έχει αλλάξει στάση, έχει αναιρέσει την ομολογία του και υποστηρίζει ότι είναι αθώος. Κατονομάζει, μάλιστα, ως δράστες τη σύζυγό του και τον εραστή της, που σχεδίασαν τα έγκλημα για να ενοχοποιήσουν τον ίδιο και να απαλλαγούν από αυτόν, τρόπον τινά. «Θα είσαι ελεύθερη να ζήσεις τη ζωή σου, όπως εσύ το ζήτησες μαζί με τον εραστή σου με τον οποίο σκοτώσατε το Νίκο», υποστηρίζει χαρακτηριστικά. Δεν υπάρχει πια στο προσκήνιό του η αρρώστια που τον κατατρώει και τον μεταμορφώνει, ούτε η προτροπή να τον βασανίζουν μέχρι το θάνατό του.\nΟ καθηγητής Εγκληματολογίας Γιάννης Πανούσης δηλώνει εκείνες τις μέρες στην «Ελευθεροτυπία»: «από την έκθεση πραγματογνωμοσύνης των εγκληματολογικών εργαστηρίων μπορεί να τεθεί εν αμφιβόλω η ταυτότητα του δολοφόνου του παιδιού. Μπορεί άλλος να είναι ο βιαστής κι άλλος ο δολοφόνος». Πράγματι, σχετικό πόρισμα των εργαστηρίων αναφέρει ότι στα ρούχα του παιδιού βρέθηκαν τρίχες γεννητικών οργάνων που δεν ανήκουν στον Μανώλη Δουρή. Ο συνήγορος υπεράσπισης, Βασίλης Καρύδης, αναφέρει ότι πριν καταδικαστεί ο Μανώλης Δουρής, για τον οποίο πιστεύει ακράδαντα ότι είναι αθώος, δεν έγινε ούτε ψυχιατρική πραγματογνωμοσύνη που είχε ζητήσει η υπεράσπιση του κατηγορούμενου, ούτε έλεγχος με DNA των τριχών που είχαν βρεθεί στο στόμα και στον πρωκτό του θύματος. «Είναι μια μυστηριώδης υπόθεση», είπε ο δικηγόρος του Μανώλη Δουρή «και πιστεύω, ότι δεν εξετάστηκε όπως έπρεπε, πριν βγει η απόφαση».\nΗ πρωτοβάθμια απόφαση, τελικά, είναι αυτή που έχει ληφθεί από καιρό από την κοινωνία, οι δικαστές –τακτικοί κι ένορκοι- την επισημοποιούν και θέτουν την μεγάλη σφραγίδα του Κράτους. Με ομοφωνία του Δικαστηρίου ο κατηγορούμενος κηρύσσεται ένοχος και απαγγέλλεται ποινή φυλάκισης 1 έτους για ασέλγεια, κάθειρξης 20 ετών για βιασμό και ισόβιας κάθειρξης για ανθρωποκτονία από πρόθεση με ενδεχόμενο δόλο σε ήρεμη ψυχική κατάσταση. Στο ακροατήριο επικρατεί ευφορία και η τάση προς το περίφημο περί δικαίου αίσθημα δείχνει να ικανοποιείται. Όχι, όμως, ολοκληρωτικά. Όχι ακόμα…\nΗ τηλεόραση που –ως μέσο- είχε κατακερματίσει το τεκμήριο αθωότητας στην περίπτωση Δουρή, φάνηκε -ως υλικό αντικείμενο- και σε κάτι χρήσιμη στον ίδιο: με το καλώδιο της τηλεόρασης, το οποίο είχε κρύψει στα ρούχα του, απαγχονίστηκε στις εξωτερικές τουαλέτες των φυλακών Τρίπολης κι έδωσε τέρμα συγχρόνως στην υπόθεση και στη ζωή του, όπως ακριβώς είχε προαναγγείλει ευθέως στη μητέρα του και έμμεσα στο μεγαλύτερο γιο του, λίγες μέρες νωρίτερα. Το ημερολόγιο έγραφε 25 Φεβρουαρίου του 1996.\nΠηγή: theartofcrime.gr (Διονύσης Χιόνης, δικηγόρος - εγκληματολόγος)\n[url=http://www.pare-dose.net/2982]Υπόθεση Μανώλη Δουρή - Ο βιασμός και η δολοφονία του εξάχρονου γιου του, Νίκου[/url]


Η Ελληνική Επανάσταση και οι πρώτες καθοριστικές μάχες - CNN.gr\nΗ Ελληνική Επανάσταση και οι πρώτες καθοριστικές μάχες\nΔευτέρα, 01 Φεβρουαρίου 2021 14:53\nΕυγένιος Ντελακρουά, Η μάχη του Γκιαούρη και του Χασάν, Ινστιτούτο Τέχνης Σικάγο\nΤο ξέσπασμα της Ελληνικής επανάστασης του 1821, βάσει ιστορικών πηγών, δεν ταυτίζεται απολύτως με την 25η Μαρτίου και το ύψωμα του λαβάρου στην Αγία Λαύρα, όπως θέλει ο εθνικός μας μύθος. Υπήρξε μια μακρά διαδικασία μικρών και μεγαλύτερων συγκρούσεων μεταξύ Ελλήνων και Οθωμανών, όπως και μεταξύ Ελλήνων ή, για να το πούμε καλύτερα, μεταξύ υπηκόων της Οθωμανικής Αυτοκρατορίας, που κλιμακώθηκαν, μέχρι να πάρουν τα χαρακτηριστικά κηρυγμένου πολέμου.\nΣτην ουσία, η περίοδος για την οποία μιλάμε συνιστά τις απαρχές της πτώσης της Οθωμανικής Αυτοκρατορίας μέχρι την τελική διάλυσή της μετά τον πρώτο παγκόσμιο πόλεμο. Για την ελληνική επανάσταση όμως, η πρώτη περίοδος είναι καθοριστική για την εξέλιξή της, μέχρι ο διεθνής παράγοντας να αποφασίσει ότι θα πρέπει να παρέμβει για τη δημιουργία ελληνικού κράτους. Η ελληνική επανάσταση ανέβηκε «στο τρένο» των επαναστάσεων της εποχής εκείνης στα οθωμανικά Βαλκάνια και κατάφερε πολύ γρήγορα να στρέψει πάνω της τα μάτια του διεθνούς παράγοντα. Μια σειρά από μάχες στην πρώτη περίοδο βοήθησαν να γίνει συνείδηση τους Έλληνες όλων των τάξεων της εποχής ότι η ελληνική επανάσταση είναι πλέον μια διαδικασία μη αναστρέψιμη. Ποιες ήταν λοιπόν οι πρώτες καθοριστικές μάχες;\nΒρισκόμαστε στις πρώτες μέρες τις επανάστασης και οι Οθωμανοί αποφασίζουν να εκστρατεύσουν στην Πελοπόννησο για να την καταπνίξουν. Ο Ομέρ Βρυώνης και ο Κιοσέ Μεχμέτ πασάς, διοικητές του τουρκικού στρατού, ξεκίνησαν από τα Ιωάννινα με κατεύθυνση προς τον Κορινθιακό κόλπο, με σκοπό να περάσουν στην Πελοπόννησο. Ο Αθανάσιος Διάκος, ο Πανουργιάς και ο Δυοβουνιώτης με 1500 άντρες αποφάσισαν να κλείσουν τους δρόμους προς τη Λοκρίδα και τη Φωκίδα. Ο Διάκος με 500 άντρες έκλεισε της γέφυρα της Αλαμάνας, ο Πανουργιάς την Ηράκλεια και ο Δυοβουνιώτης τη γέφυρα του Γοργοπόταμου. Η επίθεση των Οθωμανών υποχρέωσε τους Δυοβουνιώτη και Πανουργιά να υποχωρήσουν και μόνο οι άντρες του Διάκου συνέχισαν να μάχονται στην Αλαμάνα, μέχρι που τελικά υποχώρησαν ενώ ο Διάκος πιάστηκε αιχμάλωτος. Ο Ομέρ Βρυώνης λέγεται ότι θέλησε να του χαρίσει τη ζωή και να τον πάρει στο στρατό του, αν υποσχόταν να αλλαξοπιστήσει. Ο Διάκος αρνήθηκε και τότε διατάχθηκε η θανάτωση του με ανασκολοπισμό, πρακτική που ακολουθούσαν συχνά οι Οθωμανοί. Ο Διάκος, έγινε ο πρώτος μάρτυρας του απελευθερωτικού αγώνα και ο θάνατός του έδωσε δύναμη στους Έλληνες να συνεχίσουν.\nΑλέξανδρος Ησαΐας, Η μάχη της Αλαμάνας. Αργολική Βιβλιοθήκη\nΜετά τη μάχη της Αλαμάνας, ο οθωμανικός στρατός συνέχισε την πορεία του νότια. Ο Ομέρ Βρυώνης επρόκειτο να περάσει από τη Γραβιά, όπου θα συναντιόταν με οπλαρχηγούς που παρέμεναν πιστοί σε αυτόν και θα κατέβαιναν όλοι μαζί στην Πελοπόννησο. Έστειλε μήνυμα και στον Οδυσσέα Ανδρούτσο να τον ακολουθήσει και του υποσχέθηκε να του δώσει το αρματολίκι της Λιάκουρας. Ο Ανδρούτσος μαζί με τους οπλαρχηγούς Δυοβουνιώτη και Πανουργιά, με τον στρατό που γλύτωσε από την προηγούμενη μάχη, συγκεντρώθηκαν στη Γραβιά. Ο Ανδρούτσος πρότεινε να οχυρωθούν στο Χάνι που βρισκόταν στο δρόμο για την Άμφισσα ενώ οι άλλοι δύο το θεώρησαν παρακινδυνευμένο και οχυρώθηκαν στις γύρω πλαγιές. Στις 8 Μαΐου του 1821 ξεκίνησε η μάχη. Η επίθεση των τουρκαλβανών διέλυσε τους Έλληνες που είχαν οχυρωθεί στα βουνά και στη συνέχεια ο Ομέρ Βρυώνης έστρεψε τα πυρά του προς το Χάνι. Ο Ανδρούτσος με περίπου 100 πολεμιστές απέκρουσε όλες τις επιθέσεις με αποτέλεσμα οι αντίπαλοι να υποχωρήσουν για να περιμένουν να έρθουν κανόνια από τη Λαμία. Όταν το κατάλαβε ο Ανδρούτσος αποφάσισε με τους άντρες του να κάνουν έξοδο και να ξεφύγουν, διασπώντας τις γραμμές των Τουρκαλβανών. Η επιτυχία στο Χάνι της Γραβιάς αναπτέρωσε το φρόνημα των επαναστατημένων Ρουμελιωτών, κατέστησε τον Ανδρούτσο πρωταγωνιστή του επαναστατικού αγώνα στην Ανατολική Στερεά και υποχρέωσε τον Ομέρ Βρυώνη να υποχωρήσει προς την Εύβοια.\nΗ μάχη του Βαλτετσίου ήταν η πρώτη μεγάλη νίκη των Ελλήνων από την έναρξη τυπικά της επανάστασης και η πρώτη νίκη που οδήγησε στην άλωση της Τριπολιτσάς. Ο Κολοκοτρώνης είχε ήδη ξεκινήσει την πολιορκία της Τριπολιτσάς, αλλά οι Οθωμανοί είχαν δεχθεί ενισχύσεις από τον Κεχαγιάμπεη, ο οποίος στην κάθοδο του από την Δυτική Ελλάδα πέρασε στην Πελοπόννησο νικώντας τους Έλληνες σε Αίγιο, Ακροκόρινθο, Ναύπλιο και Άργος. Στις 10 Μάιου του 1821, οι Έλληνες κατέλαβαν το Βαλτέτσι και φτιάχτηκαν οχυρώσεις. Την επόμενη ο Κεχαγιάμπεης, θέλοντας να σπάσει την πολιορκία, κατευθύνθηκε προς το Βαλτέτσι και επιτέθηκε στις οχυρώσεις, χωρίς όμως επιτυχία με τη μάχη να συνεχίζεται μέχρι αργά την νύχτα. Το επόμενο πρωί, οι Οθωμανοί έκαναν νέα επίθεση, χωρίς αποτέλεσμα και υποχώρησαν όταν άρχισαν να έρχονται ενισχύσεις από τον Νικηταρά και τον Ιωάννη Κολοκοτρώνη. Η νίκη αναπτέρωσε το ηθικό των Ελλήνων που το προηγούμενο διάστημα είχαν απανωτές ήττες και ήταν στην ουσία η πρώτη μάχη που έδωσαν με χαρακτηριστικά τακτικού στρατού. Ο Κανέλλος Δεληγιάννης στα απομνημονεύματά του γράφει γι αυτή τη μάχη: «Αυτή η ένδοξος νίκη ήταν η κρίσις της Ελληνικής Επαναστάσεως και εις αυτήν χρεωστείται η ανεξαρτησία της πατρίδος καθ' ότι ενεθάρρυνε και εμψύχωσε τους Έλληνας».\nΜάχη στο Βαλτέτσι, Αναγνωσταράς, έργο του Peter von Hess, Αργολική Βιβλιοθήκη\nΗ κατάληψη της Τρίπολης το Σεπτέμβριο του 1821 μετά από πολιορκία σχεδόν τεσσάρων μηνών ήταν το μεγαλύτερο επίτευγμα τον πρώτο χρόνο του πολέμου καθώς σταθεροποίησε την επανάσταση και σήμανε την επικράτηση των Ελλήνων σε όλη την Πελοπόννησο πλην μερικών φρουρίων. Ο Κολοκοτρώνης επέμενε ότι πρέπει να καταληφθεί η Τρίπολη γιατί έτσι θα ελεγχόταν όλη η Πελοπόννησος. Όταν άρχισαν οι αψιμαχίες περιμετρικά της πόλης οι Έλληνες έφυγαν και οχυρώθηκαν στην πόλη περίπου 30.000 άμαχοι μουσουλμάνοι από τις γύρω περιοχές, Εβραίοι και αρκετές χιλιάδες ένοπλοι. Δεδομένου ότι η Τρίπολη ήταν στο κέντρο της Πελοποννήσου δεν μπορούσε να δεχθεί βοήθεια από τη θάλασσα. Την περίοδο της πολιορκίας περιμετρικά γίνονταν πολλές μάχες και υπήρξαν πολλές απόπειρες των πολιορκημένων να κάνουν έξοδο. Τα τρόφιμα τελείωναν, οι Έλληνες είχαν κόψει την υδροδότηση και η κατάσταση γινόταν ασφυκτική. Για τους Έλληνες η Τριπολιτσά και η κατάληψή της πέρα από τη σημασία της για τον απελευθερωτικό αγώνα, ήταν η ευκαιρία για λάφυρα. Ακολούθησαν πολυήμερες διαπραγματεύσεις με τους Τούρκους και τους Αλβανούς που υπερασπίζονταν την πόλη και ο Κολοκοτρώνης συμφώνησε να αφήσει τους Αλβανούς να φύγουν με τον οπλισμό τους προς την Ήπειρο. Ωστόσο, παρά τις διαπραγματεύσεις, ομάδες Ελλήνων μπήκαν στην πόλη και άρχισαν τις εχθροπραξίες. Το σύνθημα για την επίθεση είχε δοθεί. Επί τρεις μέρες οι Έλληνες σφαγίαζαν αδιακρίτως ενόπλους, άμαχους, γυναίκες, παιδιά. Ξένοι παρατηρητές που έζησαν τα γεγονότα, κάνουν λόγο για 10.000 έως 15.000 νεκρούς. Ο Κολοκοτρώνης προσπάθησε σύμφωνα με τον Μαξίμ Ρεϊμπώ, τον μόνο ξένο που ήταν αυτόπτης μάρτυρας, να σταματήσει τις σφαγές, αλλά μάταια.\nΘεόδωρος Κολοκοτρώνης, Λιθογραφία του Karl Krazeisen, Εθνικό Ιστορικό Μουσείο\nΣτις 22 Φεβρουαρίου του 1821, ο Δημήτριος Υψηλάντης περνά τον ποταμό Προύθο, το φυσικό όριο της ρωσικής αυτοκρατορίας με τις οθωμανικές ηγεμονίες και δυο μέρες αργότερα δημοσιεύει την προκήρυξη με τίτλο «Μάχου υπέρ πίστεως και πατρίδος», που ήταν το ιδεολογικό μανιφέστο της επανάστασης. Η κήρυξη της επανάστασης στις παραδουνάβιες ηγεμονίες δεν είχε καλό τέλος, ήταν όμως το έναυσμα για να ξεκινήσει η επανάσταση στην Πελοπόννησο και επιτέλους να αρχίσουν να ασχολούνται σοβαρά, οι μεγάλες δυνάμεις με το ελληνικό ζήτημα.\nΟ Υψηλάντης μπήκε στο Βουκουρέστι στις 27 Μαρτίου σχεδόν μια εβδομάδα μετά την κατάληψη της πόλης από τον αρχηγό των Ρουμάνων εξεγερμένων, Θεόδωρο Βλαντιμιρέσκου. Ο Υψηλάντης είχε στρατό 7000 ανδρών από διάφορες χώρες των Βαλκανίων, στον οποίο περιλαμβανόταν και ο Ιερός Λόγος που είχε συγκροτηθεί από περίπου 500 σπουδαστές. Η κίνηση δεν άρεσε στις μεγάλες δυνάμεις που τάχθηκαν κατά της εξέγερσης συμπεριλαμβανομένου και του Τσάρου Αλέξανδρου ενώ ο Πατριάρχης Γρηγόριος ο Ε’ την καταδίκασε και αφόρισε τον Υψηλάντη. Οι εξεγερμένοι δεν μπόρεσαν να συνεργαστούν, έτσι δόθηκε χρόνος στους Οθωμανούς να ανασυνταχθούν και να ανακαταλάβουν το Βουκουρέστι. Ο Υψηλάντης με τους ιερολοχίτες, κυνηγημένος και χωρίς να έχει σημειώσει στρατιωτικές νίκες κατευθύνθηκε προς το Δραγατσάνι όπου ο Ιερός Λόχος δέχθηκε επίθεση από τους Οθωμανούς με πολύ βαριές απώλειες. Η ήττα οδήγησε στη διάλυση του ελληνικού στρατού και σήμανε το τέλος της επανάστασης στις παραδουνάβιες ηγεμονίες καθώς και το τέλος της Φιλικής Εταιρίας. Η επανάσταση όμως είχε ήδη προχωρήσει στην Πελοπόννησο.


Με το θάνατο εγκατέλειψε ο Θεός τον άνθρωπο (Χριστό); - Ιερός Ναός Αγίου Σώστη Νέας Σμύρνης\n90. Με το θάνατο εγκατέλειψε ο Θεός τον άνθρωπο (Χριστό);\nΈτσι στον τάφο το νεκρό σώμα του Κυρίου δεν έπαψε να είναι ενωμένο με τη θεότητα. Ήταν σώμα θεοφόρητο και θεοδύναμο. Γιαυτό δεν μπορούσε να χωρήσει στη διάλυση και την αποσύνθεση. Ήταν σώμα που δυναμίτισε τα μνήματα. Αλλά και η ψυχή του Λυτρωτή, μετά τον αποχωρισμό της από το σώμα, δεν εγκαταλείφθηκε από τη θεότητα. Και αυτή, θεοχώρητη και θεοδύναμη, κατέβηκε στο χωρίο του θανάτου, όπου ο Άδης κατάπληκτος έβλεπε άνθρωπο «κατάστικτον τοῖς μώλωψι, καὶ πανσθενουργόν». Η ψυχή του Χριστού με τη ρομφαία της θεότητος κατέκοψε τα δεσμά του θανάτου, νέκρωσε τον Άδη, συνέτριψε το σκοτεινό δεσμωτήριο, όπου κρατούνταν απ’ αιώνος αιχμάλωτες οι ψυχές των πεθαμένων ανθρώπων.\n«Ἐν τάφῳ σωματικῶς, ἐν Ἄδου δὲ μετὰ ψυχῆς ὡς Θεός...» απαγγέλλει ωραιότατα η Εκκλησία μας, δηλώνοντας την κορυφαία στιγμή του χριστολογικού δόγματος της πίστεως.\n(Ανδρέου Θεοδώρου «Απαντήσεις σε ερωτήματα συμβολικά», εκδόσεις Αποστολική Διακονία, σελ. 130)


Βοηθεια Για Ενυδρειο? - Αμφίβια και νεροχελώνες - Aquazone Portal\nBy Effy, May 6, 2013 in Αμφίβια και νεροχελώνες\nΚαλησπερα. Εχω 2 RES (15cm x 11cm) περιπου 15 χρονια. Προσφατα απο τυχαια αναζητηση στο διαδικτυο, συνειδητοποιησα οτι τοσα χρονια τις κακοποιω. Μεχρι να φτασω τα 15, σε οσα πετ σοπ πηγαινα, ολοι μου λεγανε οτι θελουν ενα λεκανακι απλα, οχι πολυ νερο, κτλπ κτλπ. Ειχα πειστει. Τωρα πια στα 24 μου καταλαβα οτι τις κακοποιουσα τοσα χρονια αθελα μου. Θελω λοιπον να με βοηθησετε οσο μπορειτε για να τους φτιαξω ενα σωστο μερος να ζουνε. Εχω 0 γνωσεις απο ενυδρεια, και ενα budget που με το ζορι μπορει να φτασει τα 300 ευρω. Σκεφτομαι να αγορασω οσα πιο πολλα μπορω απο το ιντερνετ ή στην χειροτερη να παραγγειλω μια γυαλα απο κανα τζαμαδικο, μηπως μου βγει φτηνοτερα. Εμφανιση δεν με νοιαζει, με νοιαζει να περνανε οσο καλυτερα μπορουνε τα χελωνακια με τα λεφτα μου εχω. Ευχαριστω πολυ.\nβαζω μια φωτο απο την λεκανη που ζουνε σημερα (ναι ντρεπομαι). Το νερο φυσικα το αλλαζω καθημερινα τοσα χρονια, και τα ταιζω 1 φορα την ημερα γαριδουλες. Ασθενειες δεν ειχανε ποτε, μονο λιγο τα ματακια τους κλειναν που και που, και τους εβαζα σταγονες.\nΚαλησπέρα. Από τη μια λυπάμαι για όσα πέρασαν τα χελωνακια τόσα χρόνια και πιστεύω ότι πριν πάρουμε ένα ζωντανό πρέπει να κάνουμε μια βασική έρευνα για το τι χρειάζεται αλλά από την άλλη χαίρομαι που έστω και τώρα είσαι διατεθειμένη να τους δώσεις ένα καλύτερο σπίτι. Θυμόμουν ότι κάτι είχα δει πρόσφατα στις αγγελίες του φόρουμ. Εψαξε λοιπόν και σου στέλνω το λινκ:\nEdited May 6, 2013 by yonigrn\nχαιρομαι αν μπορεσα να βοηθησω και εσενα και τα χελωνακια\nΕίναι πράγματι λυπηρό οι "επαγγελματίες" (ελπίζω όχι οι περισσότεροι) στον χώρο μας να παρέχουν τέτοια παραπληροφόρηση. Θυμάμαι και εγώ όταν ήμουν στο γυμνάσιο, είχα πάρει δύο χελωνάκια και παρόλο που τις έφτιαξα ένα ωραίο γυάλινο ενυδρείο, δεν είχα την σωστή πληροφόρηση για τις ανάγκες τους. Καταλαβαίνω όπως και εσύ ότι δεν τις έδωσα το κατάλληλο περιβάλλον και συνθήκες διαβίωσης που τις άξιζαν με αποτέλεσμα να πεθάνουν και οι δύο από διάφορες μολύνσεις\nΔεν ξανασχολήθηκα από τότε με χελωνάκια, μόνο με τροπικά ψάρια, αλλά τελευταία άρχισα να διαβάζω διάφορα άρθρα γιατί είναι πράγματι απίθανα ζωάκια. Ένα πολύ καλό άρθρο που φαίνεται να καλύπτει τα πάντα γύρω από τις χελώνες είναι αυτό:\nΕπίσης, το ενυδρείο στην αγγελία που σου βρήκε ο yonigrn φαίνεται σωστό παλάτι!\nΤώρα που βρήκες αυτό το forum θα μπορέσεις να βρεις την κατάλληλη υποστήριξη ώστε να δώσεις στα χελωνάκια σου αυτό που χρειάζονται. Δεν χρειάζεται πλέον να βασίζεσαι στα pet shop για συμβουλές (που φυσικά θα έπρεπε να δίνουν σωστές συμβουλές, μιας και είναι η δουλιά τους!)\nΕχω καποια προβληματακια/ερωτησουλες:\nΜιλησα με τους γονεις μου (ειμαι ανεργη) και με λιγα λογια αν θελω ενυδρειο 200-300€ θα πρεπει να τα μαζεψω μονη μου. Θα παρει καιρο αυτο. Επισης αναρωτιομουνα αν ΠΡΕΠΕΙ οπωσδηποτε να ειναι μεσα στο σπιτι με θερμοστατη κτλπ. Τοσα χρονια πεφταν σε χειμερια ναρκη (ή τεσπα αυτο που κανουν οι νεροχελωνες) και απλα τις εβαζα μεσα τον χειμωνα. Σκεφτομουνα μηπως επαιρνα μια κατασκευη (ισωσ απο plexiglass) αρκετα μεγαλη (60εκ υψος - 1μ μηκος) με ενα εξωτερικο φιλτρο και να τις ειχα εξω στο μπαλκονι οπως εκανα. Και πιο φτηνα θα βγει (αρα θα γινει αμεσα η μετακομιση) και δεν θα εχω γκρινιες απο την τρελη μανα μου. Εννοειται τον χειμωνα θα μπαινουν στον ξενωνα κατω απο το παραθυρο. Θελω να τις βγαλω απο κει μεσα οσο πιο γρηγορα γινεται και ολη η ιστορια περι εσωτερικου ενυδρειου τρομαξε τους γονεις μου. Δεν εχουμε την παραμικρη ιδεα απο αυτα!! Δεν ψαχνω την ΤΕΛΕΙΑ λυση, ψαχνω μια οποιαδηποτε λυση εστω και προσωρινη. Σας ευχαριστω πολυ και παλι!!\nΕιρωνια #1: πριν 3 μηνες ηρθε η κτηνιατρος στο σπιτι να εμβολιασει τα γατοσκυλα μου και της εδειξα με καμαρι τα χελανακια μου. Δεν μου ειπε τπτ.\nΕιρωνια #2: εψαχνα τοσα χρονια "χελωνιερα" μεγαλη στα πετ σοπ και αναρωτιομουνα γιατι δεν βρισκω. Ελεγα ποσο μεγαλες ειναι οι χελωνες μου. Ποτε κανεις δεν μου πε οτι πρεπει να εχουν βαθυ νερο αρε χρειαζομαι ενυδρειο.\nΕιρωνια #3: ειμαι φιλοζωη μεχρι αηδιας και το εχω παρει πολυ βαρια ολο αυτο. Εκανα αθελα μου ο,τι εκραζα τοσα χρονια.\nΔεν θέλω να σου την πω ούτε να στο παίξω έξυπνος αλλά δυστυχώς κάποια ζωντανά αν δεν μπορούμε να τα έχουμε στις ελάχιστα απαιτούμενες συνθήκες μερικές φορές ειναι καλύτερο να τα δίνουμε σε άλλους που μπορούν. Πιστεύω ότι η αγγελία που σου βρήκα ήταν σε αρκετά καλή τιμή αλλά εάν δεν μπορείς να αντεπεξελθεις (η τιμή ήταν χαμηλότερη από το μπατζετ που εσύ είχες αναφέρει) το καταλαβαίνω γιατί όλοι περνάμε δύσκολες στιγμές. Σε αυτή την περίπτωση ίσως θα έπρεπε να τα δώσεις. Η κατασκευή από plexi και το εξωτερικό μαζί με κάποια αλλα αξεσουάρ που θα χρειαστείς θα έρθει μια ή άλλη (ας με διορθώσει κάποιος πιο έμπειρος).\nΑν φοβάσαι λόγω του ότι δεν είχες ποτέ ενυδρειο (κατανοητο και σεβαστο) τότε απλά θα σου πω ότι σιγουρα αρκετά άτομα από το aquazone θα σε βοηθήσουν όχι μόνο στη θεωρία αλλά και στην πράξη με ότι χρειαστείς όπως βοήθησαν κι εμένα και άλλους πριν και και μετά. Υπάρχει και η συνάντηση το Σάββατο που αν έρθεις θα γνωρίσεις και κόσμο που μπορεί να σε βοηθήσει. Μην το φοβάσαι και προχωρα θα σε βοηθήσουμε :-)\nΘεωρεί ότι ειναι εντάξει μέσα στο ταπερ??? δυστυχώς Εφη αν δεν έχεις χρήματα για ενυδρειο (κάτι απολύτως σεβαστο) και εάν δεν γίνεται να τα έχεις μέσα στο σπίτι βρες κάποιον που να τα θέλει και να μπορεί να τα προσέξει όπως αξίζουν\nΑπο χθες το βραδυ ψαχνω λυση, και νομιζω οτι κααααααααατι βρηκα. Να ξεκαθαρισω οτι το καλοκαιρι θα δουλεψω, αρα Σεπτεμβριο θα εχω χρηματα να τους φτιαξω και πισινα που λεει ο λογος. Αρα ψαχνω κατι για τους επομενους 4 μηνες. Λοιπον:\nΜετρησα χθες την θερμοκρασια του νερου τους, και ειναι στους 27 το πρωι, και περιπου 20 το βραδυ. Σκεφτομαι μηπως αναβαλλω καπως τον θερμοστατη (αν και απ'οτι ειδα 20 ευρω υποθεση ειναι, οποτε το προσπερναω. Αν ειναι 100% απαραιτητος και για ανοιξη-καλοκαιρι, θα πεταχτω να παρω εναν.)\nΣυμφωνα με τους "κανονες", το ενυδρειο θα πρεπει να εχει μεγεθος 75μηκος * 38 πλατος * 30 υψος νερου. Βρηκα αυτο: http://www.meandhome.gr/prod/organosi-horoy-and-leyka-eidi/organosi-horoy/koytia-apothikeysis/koyti-apothikeysis-kis-70lt/prod2990089pp/ που ειναι 56*39*43. Σκεφτηκα οτι για 4 μηνες θα ειναι παλατι μπροστα σε αυτο που ζουνε τωρα. Επισης εχει καπακι (που θα κανω τρυπες πολλες, και θα το κλεινω), ωστε να εχω περιπου 30εκ νερου και τα υπολοιπα 10 να φτιαξω με καποιον τροπο κατι σαν μπαλκονακι να λιαζονται. Αν δεν κανει να εχουν πλαστικο πανω τους λογω ηλιου (δεν ξερω αν θα λιωσει), μπορω να κανω πατεντα με κατι σαν σιτα, απλα για να τα προστατευσω απο ζουζουνια και για να μην βγαινουνε.\nΦιλτρο: καταλαβα οτι χρειαζομαι εξωτερικο, και οτι ειναι ακριβουλικα. Οποτε λεω να παρω κατι "καλο" που θα το χρησιμοποιησω και στο μεγαλυτερο δοχειο που σκεφτομαι να τους φτιαξω. Εδω χρειαζομαι την βοηθεια σας γιατι δεν εχω ιδεα. Αν μπορουσα σε αυτο το πλαστικο δοχειο, να την βγαλω με ενα μικρο και φτηνο φιλτρο (για 70λιτρα δηλαδη) θα ηταν το ιδανικο. Αν ομως δεν επαρκει και χρειαζομαι μεγαλυτερο, θα δανιστω απο φιλες και θα το παρω.\nΜεχρι τωρα πως σας φαινεται? Υπενθυμιζω ειναι προσωρινη λυση, για 4 μηνες, μεχρι να βρω τα χρηματα, να προετοιμασω την ψυχωτικη μανα μου και να φτιαξω το ενυδρειο μου οπως το εχω φανταστει (ειτε να αγορασω αυτο το ετοιμο απο την αγγελια). Προσπαθηστε να ειστε λιιιιγο ελαστικοι, το ξερω οτι ποναει η καρδια σας με τις μπακαλικες λυσεις μου, αλλα τα αγαπαω μωρε και δεν θελω ουτε εγω να τα δωσω. Θελω να προσπαθησω οσο μπορω..\nδεν μπορω να κανω edit αρα γραφω εδω:\nακυρο για τον elite θερμοστατη, διαβασα οτι πολλα ενυδρεια τα μετετρεψε σε κακαβια, οποτε λεω για fluval παλι. (ειναι καλη μαρκα? την βλεπω συχνα στο φορουμ εδω και θεωρησα οτι ειναι καλη)\nΜου κάνει εντύπωση Effy που λες ότι οι Elite θερμοστάτες είναι κακής ποιότητας. Απότι ξέρω είναι ασφαλείς θερμοστάτες, της Hagen, μιας σοβαρής εταιρείας. Ίσως κάποιο άλλοι έχουν διαφορετική εμπειρία με αυτούς, εγώ πάντως έχω πάρει Elite και απότι διάβασα θεωρούνται αξιόπιστοι.\nΑυτό που με προβληματίζει όμως είναι το να βάλεις θερμαντικό σώμα μέσα σε πλαστικό κουτί. Είναι πολύ εύκολο να γλιστρήσει από τις βεντούζες και να έρθει σε επαφή με το πλαστικό. Θα ήθελα να δω αν υπάρχουν διαφορετικές απόψεις για αυτό.\nτο συγκεκριμενο κουτι δεν θα αντεξει την πιεση του νερου, και τωρα ψαχνω σε αγγελιες ειτε για φτηνο 100λιτρο γυρω στα 50 ευρω, ειτε really useful box 84λ που ειδα οτι το χρησιμοποιουν πολλοι ΑΛΛΑ δεν υπαρχει ελλαδα, και με μεταφορικα παλι 50 ευρω θα βγει.\nΓια τα ελιτ καθως εψαχνα να βρω ποιο μοντελο θελω, βρηκα 2-3 θεματα σε ξενα φορουμς που λεγανε οτι δεν κραταει σωστη θερμοκρασια και ζεσταινει πολυ το νερο. εχουν ιδια τιμη με fluval οποτε λεω μην το ρισκαρω. so far ειμαι ακομα στο ψαξιμο δοχειου... αμα δει τιποτα το ματι σας μεχρι 50 ευρω πειτε μου.\nλοιπον μπορω να σου βρω κατι καλο... αλλα επισεις χρειαζεσαι αντιχλοριο και λαμπα uvb, εχεις ??? επισεις τι τροφη και πωσο τις ταιζεις ??\nθα τα αγορασω αυτα εφοσον χρειαζονται. Σκεφτομουνα στην αρχη να τα εχω στο μπαλκονι, αλλα αναλογα με το τι θα αγορασω. αμα παρω απλα ενα πλαστικο κουτι, θα τα αφησω εξω. αμα παρω κατι γυαλινο που δεν θα υπαρχει φοβος να γινει δουναβης το σαλονι, θα τα βαλω μεσα (ελπιζω να μην πειραζει να ειναι στο πατωμα, γιατι ειμαι κοντη και τα ενυδρεια δεν τα φτανω :$).\nΤροφη τους δινω γαριδουλες αποξηραμενες 1 φορα την ημερα. Λαχανικα δεν τρωνε με τιποτα, προσπαθουμε χρονια. Μονο ψωμι στην καλυτερη περιπτωση να φανε.\nΧαζη ερωτηση: επειδη τοσα χρονια ζουνε ετσι, και για καποιο λογο ειναι υγειεστατα, υπαρχει φοβος να "αρρωστησουνε" αμα τα μεταφερω ξαφνικα σε τοσο αποστειρωμενο περιβαλλον? Οσο διαβαζω εδω στο φορουμ, βλεπω οτι πολλα πεθαινουν, ή εχουν μαλακο καβουκι ή πιανουν μυκητες. Εμενα τα δικα μου τοσα χρονια, μονο τα ματακια τους εχουν κλεισει το πολυ 5 φορες. Υπαρχει τετοιος φοβος? Μην παω να κανω καλο και στο τελος μου πεθανουν τα αμοιρα..\nΕπισης αλλη ερωτηση: το ενυδρειο καθε ποτε θα χρειαζεται ολικο πλυσιμο? Ειδα οτι καθε βδομαδα θα αλλαζω το 50% του νερου, αλλα ενα τριψιμο στην γυαλα δεν θα πρεπει να το κανω? εχω ηδη αποφασισει να τα ταιζω στο κουβαδακι τους για να μην λερωνεται το ενυδρειο. Για την γλιτσα φοβαμαι απλα που εχω δει οτι πιανουν τα περισσοτερα. Επειδη οπως ξαναπα, εχω τρελη μανα με 0 αντοχες, πρεπει να τα οργανωσω να ειναι ολα τελεια. Δηλαδη να μην χρειαζεται να κανω ολοκληρη μετακομιση στον καθαρισμο, και το κυριοτερο να μην βρωμανε.\nπρος το παρων δηλαδη χρειαζομαι: φιλτρο, λαμπα, θερμοστατη, αντιχλωριο, θερμομετρο (βρηκα ωραιοτατο με 1 ευρω και χαρηκα) και μια κατασκευη για να στεγνωνουν που ακομα την σχεδιαζω στο μυαλο μου. Ο,τι ξεχναω, πειτε μου.\nδεν γνωριζω αν μπορουν να παθουν καποιο σοκ η οτιδειποτε ας σου πει καποις ειδικοτεροσ.ΚΑΝΟΝΑΣ δεν χρεισημοποιεις σαπουνι η οποιδιποτε χημικο θα τα δηλιτιριασεις το νερο θα το αλλαζεις με λαστιχο που θα το συνδεεις σε καποια βρυση με μια σκουπα νερου .Εγω το καθαριζω μια στου τριμινο με ενα καθαρο σφουγκαρι απλα για να διωξω τα αλατα .Σε περιπτοση που παρεις αντιχλοριο παρε και μια σιριγκα για να το βαζεις και να μετρας τα ml .Η λαμπα uvb ειναι ακριβος για να μην μαλακονει το καβουκι τους .Καλο αλλα και οχι απαραιτητο παρε ενα ασβεστειο για χελωνες .Χελωνοτροφη για ενηλικες .Νομιζω οτι δεν χρειαζονται καθε μερα μιας που ειναι ενηλικες εγω εχω μικρα ακομη οποτε συμβουλεψου καποιον ειδικοτερο στο θεμα .Εγω το αλλαζω 50% στις δυο βδομαδες και ειν πεντακαθαρο ,ειναι και το φιλτρο.Τα ματια κλεινουν λογο μυκιτων και βρομιας η ελοιψη βιταμινων.Τα χελωνια ;p ποτε δεν βρομανε ... μονο το νερο τους αυτο εξαρτατε καθαρα απο σενα .Μην τις εχεις εξω θα ειναι δυσκολο για αυτες και μπορει να τις χασεις πχ απο μια βροχη απο κανα περιστερι και αλλα ...θερμομετο παρε και για την στερια τωρα αν κανω καποιο λαθος ας με διωρθοση κανας ειδικος .Κατσε να σου στειλω ενα λινκ για τις τροφες και καλη επυτυχεια αναιβασε και καμια φωτο να δουμε η στειλε οταν ειναι ετοιμω εχω περιεργεια :3 http://www.aquazone.gr/forums/index.php?showtopic=69132\nειναι και τα βαραια μεταλλα, αλλα κατι κανει ...\n15 χρονια εχουνε φαει και βροχη, και απολα και ζουνε μια χαρα. δεν λεω οκ, ετσι ειναι το σωστο, αλλα μου ακουγονται τοσο υπερβολικα ολα αυτα :$\nτελος παντων ακομα ψαχνω γυαλα, αρα εχουμε καιρο ακομα!\nναι ξερω ειναι μερικα αλλα δεν ειναι απλος αμα κανεις κατι καντο σωστα αμα καντι δεν καταλαβες εδω ειμαστε\nασχετο μπορεις να αναιβασεις φωτο απο τα νιχια και τον 2 χελωνων απλα για να δω το φυλλο τους.. αμα ζευγαροσουν τιποτα και εχεις αλλα\nδες εδω μπορει να σε ενδυαφερει !!! εμενα καλο μου ακουγετε\nσου αρεσε η μπα ?? εχει παρα πολυ καλη τιμη σε σχεση με τα λυτρα του ..παραπανω απο 100 λιτρα θα χωραει στανταρ ..\nειχα απαντησει πριν πολυ καιρο, αλλα τωρα ειδα οτι δεν ειχε σταλει (ή σβηστηκε καπως). το λινκ που μου εδωσες ειναι για τον "τοιχο" του ενυδρειο, οχι ολοκληρο ενυδρειο. σε ευχαριστω πολυ ομως. μου ετυχαν διαφορα τις τελευταιες μερες και δυστυχως δεν μπορεσα να κανω ακριβως αυτο που ειχα στο μυαλο μου, οποτε για προσωρινη και αναγκαστικη λυση εφτιαξα το εξης:\nΚουτι απο ικεα (Πλάτος 57 cm Βάθος 39 cm Ύψος 42 cm Όγκος 65 l ) 10 ευρω και πλαστικο πλεγμα (η κανονικη του χρηση ειναι για να στεγνωνεις το ρολλο του βαψιματος. εψαχνα egg crate αλλα δεν βρηκα) 4 ευρω τα 5 κομματια. Σημερα θα παω να παρω ενα φιλτρο εσωτερικο και ενα αντιχλωριο.\nΜιλησα με κτηνιατρο και μου ειπε να ξεκινησω θερμοστατη απο φθινοπωρο, λογω του οτι ζουσανε ετσι τοσα χρονια, θα ειναι αποτομη η αλλαγη, και καλυτερα να τα αφησω το καλοκαιρι εξω κ οταν αρχισει να κρυωνει να αρχισω να φτιαχνω την θερμοκρασια.\nΛαμπα ακομα δεν εβαλα, εφοσον ειναι στο μπαλκονι σε μερος με ηλιο. Ο σκοπος μου ειναι να φτιαξω ενα ομορφο κουτι πλεξι κ να τα μεταφερω μεσα στο σπιτι με λαμπες και θερμοστατες και απ'ολα. Το παω σιγα σιγα και η μανα μου το αποδεχεται.\nΤο κουτακι που τους εφτιαξα τωρα τους αρεσει πολυ, ολο κολυμπανε ή κοιμουνται στον πατο, δεν φαινονται πολυ φοβισμενα. Στο μπαλκονακι ακομα δεν τα βλεπω να θελουν να ανεβουν. Τους εβαλα ψωμακι πανω και ανεβηκε το ενα, το αλλο δεν ηθελε καν. Ανησυχησα λιγο μηπως κουραστουν απο το κολυμπι, αλλα διαβασα εδω οτι ισως παρει καιρο να συνηθισουν να ανεβαινουν (και εφοσον μπορουν, και τα κραταει, ειπα να τα αφησω να κανουν κουμαντο μονα τους). Τρωνε κανονικα οπως τρωγανε, δεν αλλαξε τιποτα στην συμπεριφορα τους, το μονο που παρατηρησα ειναι οτι κοιμουνται πιασμενα απο την σκαλιτσα, κ οταν πλησιαζω βουτανε κ φευγουν. Αυτα. Σε καποια αλλαγη θα ενημερωσω. Σασ ευχαριστω πολυ και παλι για την βοηθεια σας!


06/09/2017, 13:20 13\nΈχεις οικογένεια; Σου αρέσουν τα ταξίδια; Και ακόμα περισσότερο, τα άνετα ταξίδια; Θες να κουβαλάς μαζί όπου πας σχεδόν όλο το νοικοκυριό; Όπως διαπιστώσαμε στο πλαίσιο δοκιμής διαρκείας, το Citroen Grand C4 Picasso είναι το αυτοκίνητό σου.\nκολουθούν 6+1 χαρακτηριστικά που κάνουν το εν λόγω μοντέλο βολικό για όποιον ταιριάζει στο προφίλ της εισαγωγής.\n#1 Ο διπλός καθρέφτης\nΑν έχεις παιδικό κάθισμα στην πίσω σειρά τότε σίγουρα θα καταλάβεις τον προβληματισμό. Γιατί το να μπορείς από τον καθρέφτη να έχεις και καλή ορατότητα πίσω αλλά και να βλέπεις τι κάνει το παιδί, είναι σχεδόν αδύνατο. Η εύκολη και έξυπνη αυτή λύση με ένα επιπλέον καθρέφτη που εστιάζει στα πίσω καθίσματα, εξασφαλίζει πλήρες οπτικό πεδίο χωρίς… αλχημείες. Η Citroen τον βαφτίζει «καθρέφτη επιτήρησης πίσω επιβατών». Αυστηρό, μας ακριβές.\n#2 «Τεμπέλης» x2\nΟμολογώ πως το «τεμπέλης» μου φαίνεται εξαιρετικά αστείο αλλά είναι η ευρέως διαδεδομένη λέξη για το στήριγμα δίπλα από το κάθισμα. Το Grand C4 Picasso έχει και για τον οδηγό αλλά και για τον συνοδηγό, εξασφαλίζοντας άνετη μετακίνηση σε ταξίδια.\n#3 Μεγάλη ηλιοροφή\nΣε κάποιες άλλες χώρες όπως η… γενέτειρα του μοντέλου, η γυάλινη οροφή βοηθά στη συλλογή ηλιοφάνειας. Στα μέρη μας δεν έχουμε ανάγκη από τέτοιες λύσεις αλλά αν ξεχάσετε τις ανάγκες ας οδηγός και σκεφτείτε τα παιδιά στα πίσω καθίσματα, η οπτική σας γύρω από το θέμα θα αλλάξει. Η καμπίνα γεμίζει φως χάρη στα 5.30 τετραγωνικά μέτρα γυάλινης επιφάνειας, τα παιδιά που έχουν ήδη πλούσια ορατότητα περιμετρικά μπορούν να χαζεύουν και τον ουρανό και όπως χαρακτηριστικά μου είπε η 4χρονη κόρη μου, μπορούμε σε κάθε βραδινή βόλτα να μετράμε τα αστέρια. #4\nΤο αν είσαι σε θέση ως οδηγός ή συνοδηγός να χαζέψεις κι εσύ τα άστρα ή τον ουρανό, δεν αποτελεί σταθερά. Έτσι το γεγονός πως στο παρμπρίζ τα σκίαστρα είναι συρόμενα, σου δίνει επιπλέον επιλογές. Μπορείς να μπλοκάρεις σε μεγάλο βαθμό τις ακτίνες του ήλιου ή αν θες, να ανοίξεις ένα «παράθυρο» προς τον ουρανό.\n#5 Αλεξήλια στα παράθυρα πίσω θυρών\nΤο τελευταίο στοιχείο σχετικά με τις γυάλινες επιφάνειες, αφορά στα τζάμια των πίσω θυρών. Ξεχάστε λοιπόν μπελάδες όπως τα μεταφερόμενα σκίαστρα που προσπαθείτε να κολλήσετε κάθε φορά στο τζάμι. Στο Grand C4 Picasso είναι ενσωματωμένα στις θύρες και μπορεί απλά να τα ανασηκώσεις και σταθεροποιήσεις, μειώνοντας δραστικά το φως που περνάει στο πίσω μέρος της καμπίνας.\n#6 Διζωνικός κλιματισμός\nΠονοκέφαλος για κάθε ζευγάρι. Εγώ ζεσταίνομαι, εσύ κρυώνεις και πάει λέγοντας. Με το διζωνικό κλιματισμό ο καθένας μπορεί να ζει στο δικό του «κλίμα», κοντινά μα χωριστά κι αγαπημένοι. Και για την πίσω σειρά καθισμάτων, υπάρχουν επιπλέον αεραγωγοί με ανεξάρτητη ρύθμιση τόσο για τη κατεύθυνση του αέρα όσο και την έντασή του.\n#6+1 Ανεξάρτητα καθίσματα στην πίσω σειρά επιβατών\nΛες και δεν είναι αρκετά τα 645 lt του χώρου αποσκευών (με την τρίτη σειρά καθισμάτων διπλωμένη), η Citroen προσφέρει πολυμορφικότητα που θα καλύψει κάθε ανάγκη. Αρχικά, τα τρία, ανεξάρτητα καθίσματα της δεύτερης σειράς μπορούν να έρθουν πιο μπροστά ανεβάζοντας τη χωρητικότητα στα 704 lt! Παράλληλα η αναδίπλωση των καθισμάτων μπορεί να γίνει πολύ εύκολα και γρήγορα, δημιουργώντας ένα επίπεδο δάπεδο που επιτρέπει τη μεταφορά αντικειμένων μεγάλου μήκους. Και η ανεξάρτητη κίνηση καθενός εκ των τριών, διευκολύνει σημαντικά τις οικογενειακές ανάγκες. Όπως; Για παράδειγμα τη διατήρηση του καθίσματος που φέρει το παιδικό κάθισμα στη θέση του αλλά τη μετακίνηση των άλλων δύο πιο μπροστά, διευρύνοντας έτσι κατ’ επιλογή το σχήμα και τον όγκο του χώρου αποσκευών.\nΠρόκειται για ένα αυτοκίνητο που απευθύνεται σε οικογενειαρχες και κυρίως στους εχοντες 3 παιδιά. Δύσκολο να βρεις σε αυτά τα χρήματα 3 isofix πίσω καθίσματα & 650lt πορτμπαγκαζ. Το s-max είναι αισθητα πιο ακριβό, το VW -touran σαν κουτί ( υποκειμενικό) & η Χ5 (αυτοκινηταρα μεν με 3isofix πίσω & τεράστιο πορτπαγκαζ) που είναι για τους πλουσίους....! Στην Γαλλία που η μέση οικογένεια έχει 3 παιδια, το αυτοκινητο πουλάει και πολύ μάλιστα....και σε diesel είναι πολύ αξιόπιστο. Οι οικογένειες που έχουν λιγότερα από 3 παιδια αγοράζουν όλοι ΖΑSTAVA...που είναι ότι το καλύτερο.....για κάποιους παντογνώστες.\n'Oλoι εσείς οι παρακάτω -έξυπνοι- σχολιαστές απορώ που θα βρίσκεται βενζινάδικο μετά το 2023!!;;;;;\n@george ΠΑΛΙ ΔΕΝ ΠΗΡΕΣ ΤΑ ΧΑΠΙΑ ΣΟΥ.....ΑΚΟΥ ΜΕΤΑ ΤΟ 2023 ΔΕΝ ΘΑ ΥΠΑΡΧΟΥΝ ΒΕΝΖΙΝΑΔΙΚΑ...ΔΗΛΑΔΗ ΠΡΩΤΟΧΡΟΝΙΑ ΤΟΥ 2023 ΚΛΕΙΝΟΥΝ ΟΛΑ...ΚΑΙ ΚΑΠΟΙΑ ΜΥΡΙΑ ΑΥΤΟΚΙΝΗΤΑ ΑΚΙΝΗΤΟΠΟΙΟΥΝΤΑΙ...ΚΑΛΟ ΣΕΝΑΡΙΟ ΓΙΑ ΤΑΙΝΙΑ ΕΠΙΣΤΗΜΟΝΙΚΗΣ ΦΑΝΤΑΣΙΑΣ.....\nMετά όμως να μην λες ότι δεν σου τα έλεγα!\n@?????? Μην απαντάς στο τρολάκι.\nΠΟΙΟ ΝΑ ΣΥΓΚΡΙΘΕΙ ΜΑΖΙ ΣΟΥ......\nΚαι ένα zastava 40 ετών πιο αξιόπιστο είναι....μόνο κάτι τελειωμένοι πωλητές γυαλιών ηλίου-μάρκας-με έκαψες για περίπτερα το χρησιμοποιούν....και αυτό γιατί χωράνε οι μαϊμούδες και οι αντιγραφές που πλασάρουν στα κορόιδα... . Ξύπνα αν ήταν καλό θα κυκλοφορούσαν και κάποια...σπάνε όλα μέσα του...πεταμένα λεφτά...χώρια ότι αισθητικά είναι γελοίο....πάρε γιαπωνέζικο βαν ή οτιδήποτε άλλο θέλεις...τεχνικός είμαι ...θα με θυμηθείς....\nΕΡΩΤΗΜΑ ΠΡΟΣ ΤΟΝ ΚΑΤΑΣΤΡΟΦΟΛΟΓΟ\nΠΕΣ ΜΑΣ ΠΟΥ ΕΙΣΑΙ ΤΕΧΝΙΚΟΣ ΝΑ ΜΗΝ ΕΡΘΟΥΜΕ .ΡΕ ΜΕΓΑΛΕ ΣΥΜΦΟΡΑ ΕΙΣΑΙ.ANATINAZONTAI ΚΑΙΓΟΝΤΑΙ ΣΠΑΝΕ.ΑΥΤΟΚΙΝΗΤΟ ΕΙΝΑΙ ΓΙΑ ΑΝΘΡΩΠΟΥΣ.ΑΜΑ ΜΠΑΙΝΟΥΝ ΜΕΣΑ ΖΩΑ Ε ΝΑΙ ΣΠΑΕΙ.\nΕάν έχεις citroen , ότι να είναι πίστεψέ με ΔΕΝ θέλω να έρθεις....πανάκριβα ανταλλακτικά, ποιότητα αίσχος και ταλαιπωρία...δές γύρω σου ΚΑΝΕΝΑ citroen ΤΑΧΙ...γιατί? μαλλον είναι όλοι ζώα εκτός από εσένα...εσύ είσαι μάλλον...ούφο...\n@προς ΑΤΙΑ......ΕΙΣΑΙ ΠΡΑΓΜΑΤΙΚΟ ΑΤΙΑ..... Η ΜΠΕ ΕΜ ΒΕ ΠΟΥ ΔΕΝ ΕΧΕΙ ΤΑΞΙ ...ΔΕΝ ΕΙΝΑΙ ΑΜΑΞΙ ....Η ΠΕΖΩ.... Η ΡΕΝΩ....ΑΟΥΝΤΙ....ΚΛΠ...ΚΛΠ\n@zastava ΣΥΝΕΡΓΕΙΟ ZASTAVA ΕΧΕΙΣ ??????\nΦτιάχνω και zastava. Μπορείς να φέρεις και το δικό σου Lada άμα θέλεις...μέχρι εκεί σε κόβω ...για παραπάνω δεν είσαι....\n@pros kakomiri ΑΑΑ...ΦΤΙΑΧΝΕΙΣ ΚΑΙ LADA.....ΣΗΜ.ΟΝΟΜΑ ΓΙΑΤΙ ΑΛΛΑΖΕΙΣ ΣΑΝ ΤΑ ΠΟΥΚΑΜΙΣΑ....


«Ξεκίνησε η αποστολή των πρώτων Ath.ena Card μέσω ΕΛΤΑ» – Athens Transport\nHomeΕισιτήρια, κάρτες και πρόστιμα«Ξεκίνησε η αποστολή των πρώτων Ath.ena Card μέσω ΕΛΤΑ»\n26 Οκτωβρίου 2017 athenstransport Εισιτήρια, κάρτες και πρόστιμα 43\nΕνημέρωση: Σύμφωνα με την Ένωση Εργαζομένων ΣΤΑΣΥ, από τους 11.000 φακέλους με δικαιολογητικά που έχουν κατατεθεί μέχρι στιγμής, έγινε η αποστολή 1.200 καρτών\nΞεκίνησε από χτες το απόγευμα, 9 μέρες μετά την έναρξη κατάθεσης των δικαιολογητικών, η ταχυδρομική αποστολή των προσωποποιημένων καρτών Ath.ena Card, σύμφωνα με το υπουργείο Υποδομών και Μεταφορών.\nΑυτό πρακτικά σημαίνει πως, αν όχι σήμερα, αύριο Παρασκευή οι πρώτες κάρτες θα πρέπει να φτάσουν στους κατόχους τους.\nΤο Athens Transport έχει αναδείξει την μεγάλη καθυστέρηση στην έκδοση και ταχυδρομική αποστολή των καρτών, αφού σήμερα βρισκόμαστε 6 ημέρες πριν την 1η Νοεμβρίου, όταν οι περισσότεροι κάτοχοι καρτών απεριορίστων διαδρομών θα θελήσουν να ενεργοποιήσουν τις νέες τους κάρτες.\nΠάντως, εξακολουθεί να μην υπάρχει καμία εγγύηση πως όλοι όσοι έχουν καταθέσει φακέλους με δικαιολογητικά έως σήμερα θα έχουν λάβει την κάρτα τους μέχρι την επόμενη Τετάρτη. Όσοι θέλουν οπωσδήποτε να έχουν την προσωποποιημένη Ath.ena Card ως την 1η Νοεμβρίου, ίσως θα ήταν προτιμότερο να προχωρήσουν σε απευθείας έκδοση της κάρτας σε κάποιο εκδοτήριο.\nΌσον αφορά το συνολικό ρυθμό έκδοσης των καρτών, αυτός φαίνεται πως βαίνει αυξανόμενος. Σύμφωνα με την ανακοίνωση του υπουργείου, περισσότερες από 100.000 προσωποποιημένες κάρτες έχουν ήδη εκδοθεί. Ο αριθμός πάντως εξακολουθεί να είναι μικρός, αφού οι κάτοχοι παλαιών καρτών απεριορίστων διαδρομών είναι τουλάχιστον 250.000 (σύμφωνα με τον υπουργό) ενώ κατ’ άλλους φτάνουν ως και τους 500.000. Σε αυτούς θα πρέπει να προσθέσουμε και τους δικαιούχους μειωμένου κομίστρου που καλούνται να εκδώσουν προσωποποιημένες κάρτες αλλά και μη κατόχους παλαιών καρτών που τώρα θέλουν να εκδώσουν Ath.ena Card.\nΕν τω μεταξύ, από αύριο Παρασκευή 27 Οκτωβρίου, σύμφωνα πάντα με την ανακοίνωση του υπουργείου, αναμένεται να τεθούν σε λειτουργία επιπλέον τερματικά έκδοσης καρτών (μόλις 5 μέρες πριν την υποτιθέμενη ολοκλήρωση της μετάβασης!) σε σταθμούς του Μετρό.\nΟδηγός επιβίωσης για το ηλεκτρονικό εισιτήριο στις συγκοινωνίες της Αθήνας\nΤέλος, το υπουργείο ευχαριστεί το επιβατικό κοινό για την υπομονή του και την αποδοχή του ηλεκτρονικού εισιτηρίου, τονίζοντας πως η ταλαιπωρία που έχουν υποστεί γίνεται άπαξ, με την πρώτη έκδοση της κάρτας.\nΈχετε λάβει ακόμα ταχυδρομικά την κάρτας σας; Αν ναι, αφήστε μας ένα σχόλιο με την ημερομηνία κατάθεσης των δικαιολογητικών;\nΕίδατε κάποιο νέο σημείο έκδοσης καρτών; Αφήστε ένα σχόλιο για να βοηθήσετε στην ενημέρωση.\nMission impossible η μετάβαση στο ηλεκτρονικό εισιτήριο\nΟ/Η Βασιλικη Παππα λέει:\n13 Δεκεμβρίου 2017 στις 7:48 μμ\nκατεθεσα 3 νοεμβριου. Υπάρχει ελπίδα, κάποιο τηλέφωνο επικοινωνιας??\n13 Δεκεμβρίου 2017 στις 8:45 μμ\nΝαι, τηλεφωνήστε στα ΕΛΤΑ Courier στο 11120 και με το όνομά σας ρωτήστε αν έχει σταλεί η καρτα και σε ποιο στάδιο της αποστολής βρίσκεται.\n23 Νοεμβρίου 2017 στις 12:14 πμ\nΜπορείς να ζητήσεις να σου εκδώσουν επειδή δεν μπορείς να περιμένεις αλλά το πρόβλημα είναι ότι πολλοί εκδότες αρνούνται να μπουν στη διαδικασία αν έχεις δώσει φάκελο.\nΟ/Η Lydia Givi λέει:\n21 Νοεμβρίου 2017 στις 6:55 μμ\nΚαταθεση 1η Νομεβρη στον σταθμο ελληνικου και ακομα δεν το εχω λαβει\n21 Νοεμβρίου 2017 στις 10:41 μμ\nΜία από τα ίδια!Πώς μπορούμε να μάθουμε τι γίνεται;\nΟ/Η Thanasis Nonis λέει:\n27 Νοεμβρίου 2017 στις 3:07 μμ\nΚαλησπέρα σας! Θα τηλεφωνήσετε στο 11680 και θα σας πουν σε ποια κατάσταση βρίσκεται η αποστολή της κάρτας σας!\n27 Νοεμβρίου 2017 στις 3:26 μμ\nΠοια υπηρεσία έχει αυτό το τηλέφωνο;\n27 Νοεμβρίου 2017 στις 3:42 μμ\nΣυγνώμη 11120 το τηλέφωνο για την έλτα κουριερ\n27 Νοεμβρίου 2017 στις 4:00 μμ\nΌντως λένε αν τους πεις όνομα;\n27 Νοεμβρίου 2017 στις 4:06 μμ\nΒεβαίως! Και εγώ το έμαθα ότι σου λένε ύστερα από τηλεφώνημα στον ΟΑΣΑ\n27 Νοεμβρίου 2017 στις 4:21 μμ\nΠολύ καλό αυτό για όσους έχουν χρησιμοποιήσει την διαδικασία με τον φάκελο.\nΟ/Η eirini lazarou λέει:\n20 Νοεμβρίου 2017 στις 6:52 πμ\nΚαλημέρα έχω καταθέσει τον φάκελο στον ηλ. Σταθμό Βικτώριας απο την πρώτη Νοεμβρίου και ακόμη δεν έχω παραλάβει.\nΟ/Η Luc Grim λέει:\n14 Νοεμβρίου 2017 στις 1:04 μμ\nΙσχύει πως για εσάς το υπόλοιπο 15ημερο με τα 3 εισητήρια 5 ημερών συμφερουν σε σχέση με πριν. Όσο αφορά όμως εμάς τους φοιτητές; Αντί να δώσουμε 15€ για 30 ημέρες θα δώσουμε 27€ για 15 μέρες; Μιλάμε για αδικία, γιατί δεν υπάρχουν μειωμένα εισητήρια μεγάλης διάρκειας;\nΟ/Η Mix Efi λέει:\nστον σταθμο αττικη κυριε δημητρη\n13 Νοεμβρίου 2017 στις 9:15 μμ\nεμενα που την κατεθεσα στις 16/11 ποτε στο καλο θα ερθει?\n13 Νοεμβρίου 2017 στις 9:27 μμ\nΈχουν πει πως μπορεί να πάρει μέχρι και 3 εβδομάδες, οι οποίες έχουν περάσει, στην περίπτωσή σας.\nΣε ποιον σταθμό καταθέσατε φάκελο;\n13 Νοεμβρίου 2017 στις 10:29 μμ\nστον σταθμο ΑΤΤΙΚΗ\n13 Νοεμβρίου 2017 στις 10:35 μμ\n1. Η κάρτα μπορεί να ήρθε και το courier να μην άφησε σημείωμα. Οπότε πηγαίνετε στα κοντινότερα ΕΛΤΑ και ρωτήστε μήπως έχει σταλεί τίποτα στο όνομά σας.\n2. Πηγαίνετε στον στ. Αττική και ρωτήστε αν έχουν εκδοθεί και σταλεί στα ΕΛΤΑ οι κάρτες από 16/10.\nΟ/Η TRISTANOS λέει:\n9 Νοεμβρίου 2017 στις 8:28 πμ\nΕν τω μεταξύ ….ΤΕΛΟΣ οι ουρές!\n9 Νοεμβρίου 2017 στις 8:27 πμ\nΠαρέδωσα τον φάκελο στις 29/10. Σήμερα έχει ο μήνας 9/11…τίποτε ακόμη!\n9 Νοεμβρίου 2017 στις 12:47 μμ\nΕίπαμε, θέλει μέχρι και 3 εβδομάδες για να σταλεί.\nΟ/Η vasgar λέει:\n13 Νοεμβρίου 2017 στις 8:38 μμ\nγια να δειτε ποσο ψευτες και πολιτικοι απατεωνες ειναι κατεθεσα φακελο στις 25 /10 και αυριο εχουμε 14/11. πηρα τηλ τον οασα και μου ειπε ”αγνωστο ποτε θα παραλαβετε την καρτα”.ουτε 3 εβδομαδες (που εχουν συμπληρωθει ηδη), ουτε τιποτα. αγνωστο και φυσικοταν μπηκε ο μηνας πηγα να ρωτησω τι θα κανω και μου ειπαν να βγλαω εισιτηριο 5νθημερο , που κανει 9 ευρω.εγω μετακινουμαι ολη μερα, καθε μερα γιατι δουλευω και σπουδαζω. αρα 6 5νθημερα για να βγει ο μηνας επι 9=54 ευρω. αντι για 15 ευρω που εδινα. καποιοι μας θεωρουν μ….ες.και ω τι παραξενο …το 5νθημερο εισιτηριο δε εβγαινει μισο σαν φοιτητικο, μονο ολοκληρο. συμπερασμα: εχω 10 μερες να χτυπησω εισιτηριο και θα συνεχισω μεχρι να μου στειλευν την καρτα. και ας ερθει ελεγκτης να μου πει για προστιμο.οσο για το ποιο σκοπο εξυπηρετει η ηλεκτρονικη καρτα ειναι προφανες: 1) παρακολουθηση των μετακινησεων των πολιτων και καταργηση απορρητου 2) αυξηση του κοστους μετακινησης, οταν μπουν οι μπαρες και εφαρμοστει η ζωνικη χρεωση, οπου θα τιμωρουνται με μεγαλυτερο κοστος μετακινησης οσοι κανουν μεγαλες διαδρομες.\n13 Νοεμβρίου 2017 στις 8:43 μμ\nΔεν ισχύουν τίποτα από αυτά που λέτε (τα 1 και 2)\nΤρεις εβδομάδες κλείνουν την Τετάρτη.\nΑν δεν έχει έρθει η καρτα, όταν κλείσουν όλες οι πύλες θα χρησιμοποιείτε την ανοικτή πύλη για τους ανέργους και όσους έχουν 6μηνιαια και πάνω, καθώς έχετε δίκιο, είναι λαθος του ΟΑΣΑ που δεν έχει σταλεί.\n13 Νοεμβρίου 2017 στις 9:39 μμ\nΕπίσης κινήσετε 15 μέρες δωρεάν που θα τις πληρώνατε. (Εάν θέλετε 3 πενθήμερες κάρτες κοστίζουν 27 ευρώ για τον υπόλοιπο μήνα, εάν και δεν νομίζω να κάνει πάνω 15 μέρες για να σας έρθει.\nΕπίσης πολλές φορές μου έχει ερθεκ γράμμα χωρίς να αφήσουν σημείωμα οι ταχυδρόμοι. Περάστε από ένα ΕΛΤΑ της περιοχής σας πριν το οτιδήποτε. Πριν αρχίσετε τις κατηγορίες.\nΔεν μπορώ να καταλάβω τον όρο τιμωρία για τη ζωνικη χρέωση. Το έχω ακούσει πολλές φορές εδώ. Δλδ εάν εσείς θέλετε να πάτε από Κηφισιά Πειραιά θα πληρώσετε το ίδιο με έναν που θέλει να πάει από Σύνταγμα Μοναστηράκι;;; Με αυτή τη λογική και η χρέωση του ΚΤΕΛ για Θεσσαλονίκη περισσότερο από ότι για Τρίπολη είναι τιμωρία.\nΟ/Η Μαριλένα Χαλκιά λέει:\n8 Νοεμβρίου 2017 στις 3:21 μμ\nΈχω παραδώσει τον φάκελο από τις 19 Οκτώβρη και ακόμα δεν έχω λάβει την κάρτα. Γιατί τόσο μεγάλη καθυστέρηση ;\n8 Νοεμβρίου 2017 στις 3:33 μμ\nΟ ΟΑΣΑ έχει πει πως η καρτα θα κάνει μέχρι και 3 εβδομάδες για να σταλεί. Όποτε, με βάση αυτό, θα σας έρθει μέσα στη βδομάδα.\nΟ/Η Δαναη Δουμανη λέει:\n7 Νοεμβρίου 2017 στις 7:10 πμ\nΚαλημέρα Εγώ έχω στείλει τα δικαιολογητικά μέσω φακέλου 2/11 αν δεν τα έχω ως την διορία που έχετε δώσει μπορώ να πάω σε κάποιο σταθμό και να την βγάλω εκεί?\n8 Νοεμβρίου 2017 στις 3:31 μμ\nΠρώτον, το athenstransport δεν έχει καμία σχέση με τον ΟΑΣΑ.\nΔεύτερον, καλύτερα όχι, καθώς μπορεί η καρτα να έχει ήδη εκδοθεί και σταλεί στα ΕΛΤΑ με αποτέλεσμα να περιμένετε τζάμπα.\nΑν μέχρι τις 15/11 δεν έρθει, εντάξει, για λίγες μέρες θα παίρνετε εισιτήριο. Και αν πληρώνετε ολόκληρο κόμιστρο, σας συμφέρει το ηλεκτρονικό εισιτήριο 5 ημερών (9€) το οποίο μπορείτε να το προμηθευτείτε από οποιοδήποτε αυτόματο μηχάνημα.\n8 Νοεμβρίου 2017 στις 4:05 μμ\nΒασικά ένα αλλο άτομο εδώ στα σχόλια έχει κάνει τον εξής υπολογισμό (που συμφέρει): μέχρι τις 15 έχετε την κάρτα του Οκτωβρίου. Από τις 16 έως τις 30 είναι 15 μέρες άρα 3 εισητηρια 5 ημερών συνολικού κόστους 27 ευρώ. Δλδ όσο έκανε σχεδόν η μηνιαία σε περίπτωση που καθυστερήσει παραπάνω από τις 15. Δλδ θα δώσετε 27 ευρώ αντί για 30 καινθα έχετε και πάλι ένα μήνα δωρεάν μετακινήσεων. Πιστεύω ότι αποκλείεται σε όσους έχουν ήδη δώσει φάκελο να αργήσει περισσότερο από τέλη Νοεμβρίου.\nΤώρα εάν δεν έχετε δώσει φάκελο οι ουρές να ξέρετε είναι ελάχιστες τουλάχιστον σε 3 σταθμούς (Πανόρμου, Αμπελόκηπους, δουκ. Πλακεντίας) που πέρασα σήμερα (το πολυ 10 άτομα, εγώ σε ένα τέταρτο είχα τελειώσει σήμερα για την έκδοση προσωποποιημένης κάρτας). Οπότε καλύτερα πηγαίνετε σε ένα σταθμό και θα τελειώσετε χωρίς ταλαιπωρία.\n8 Νοεμβρίου 2017 στις 4:06 μμ\nΒασικά ένα αλλο άτομο εδώ στα σχόλια έχει κάνει τον εξής υπολογισμό (που συμφέρει): μέχρι τις 15 έχετε την κάρτα του Οκτωβρίου. Από τις 16 έως τις 30 είναι 15 μέρες άρα 3 εισητηρια 5 ημερών συνολικού κόστους 27 ευρώ. Δλδ όσο έκανε σχεδόν η μηνιαία σε περίπτωση που καθυστερήσει παραπάνω από τις 15. Δλδ θα δώσετε 27 ευρώ αντί για 30 και θα έχετε και πάλι ένα μήνα δωρεάν μετακινήσεων. Πιστεύω ότι αποκλείεται όσοι έχετε ήδη δώσει φάκελο να σας αργήσει περισσότερο από τέλη Νοεμβρίου.\nΟ/Η κυπαρισσια παναγιαρη λέει:\n1 Νοεμβρίου 2017 στις 3:33 μμ\nποσες μερες κανει να ερθει η καρτα? Κατεθεσα τον φακελο στις 30/10\n1 Νοεμβρίου 2017 στις 4:04 μμ\nΟι πρώτες κάνανε καμιά δεκαριά. Έκτοτε είπαν ότι θα επιταχυνθεί η αποστολή.\nΟ/Η Psipsi Nel λέει:\n30 Οκτωβρίου 2017 στις 7:28 μμ\nΚατέθεσα φάκελο στον σταθμό Ομόνοιας, στις 16 Οκτωβρίου και ακόμα να μου έρθει. Έχω δώσει διεύθυνση κατοικίας αλλά το πρωί δουλεύω και λείπω, πώς θα την παραλάβω; Θα αφήσει το κούριερ σημείωμα ειδοποίησης; Από ποιο κατάστημα courier στην Αθήνα θα σταλούν; μήπως να ψαξω; Αν έχει πάει κάτι στραβά τι θα γινει με την έκδοση της κάρτας;\n30 Οκτωβρίου 2017 στις 8:05 μμ\nΤην αποστολή την κάνουν τα ΕΛΤΑ Courier. Θα αφήσουν ειδοποίηση αν δεν σας βρουν.\n31 Οκτωβρίου 2017 στις 9:12 μμ\nΜου ηρθε η ειδοποιηση σημερα!! Όλα καλα\nΟ/Η remid λέει:\n30 Οκτωβρίου 2017 στις 3:44 μμ\nKαλησπερα,επανερχομαι οπως ειχα πει στο πρωτο μηνυμα. Η καρτα μου ηρθε σημερα γυρω στις 2 και κατι το μεσημερι. Ειχα καταθεσει τον φακελο, 17 Οκτωμβρη στο Μοσχατο. Οπως ειπε και ο φιλος πιο κατω , ερχεται με τα ελτα κουριερ και πρεπει να εισαι παρον (ευτυχως ημουν σπιτι γλιτωσα τα σουρε φερε) , για να στην παραδωσουν. Στην στελνουν με τον ιδιο φακελο που τους παρεδωσες, με ολα τα δικαιολογητικα μεσα που τους ειχε παει (φωτο, αμκα , καρτα παλια) !!! Μαζι με ενα σημειωμα απο τον οασα που σου εχει οδηγιες ενεργοποιησης. Αμα εξαιρεσουμε την αγωνια που μπορει να ειχα ερθει δεν ερθει, η διαδικασια κρινετε επιτυχημενη και χωρις κοπο για εμας. That’ s all folks !!!\n30 Οκτωβρίου 2017 στις 3:40 μμ\nΑν υπάρχει κάρτα του Οκτωβρίου θα ισχύει μέχρι τις 10/11. Σε αντίθετη περίπτωση θα χρειαστείτε εισιτήριο.\n30 Οκτωβρίου 2017 στις 12:37 μμ\nΈχει δοθεί παράταση ως τις 10 Νοεμβρίου. Λογικά μέσα στη βδομάδα θα έρθει.\nΟ/Η Dimitris Moustakis λέει:\n27 Οκτωβρίου 2017 στις 12:01 πμ\nΕγώ είχα κάνει κατάθεση την Πέμπτη 19 Οκτωβρίου και σήμερα ήρθε σπίτι απο το courier των ΕΛΤΑ αλλά δεν δεχόντουσαν να το παραλάβει άλλος εκτός από εμένα. Ούτε με εξουσιοδότηση όπως μου είπαν. Οπότε σκέφτηκα tip καλύτερα να είχα βάλει τη διευθυνση εργασίας μου. Βέβαια τo courier ΕΛΤΑ είναι ανοιχτά μέχρι τις 20:00 και επίσης και κάποιες ώρες το Σάββατο. Απλά για το αναφέρω για τους ενδιαφερόμενους.\n26 Οκτωβρίου 2017 στις 12:52 μμ\nΕλπίζω στους σταθμούς που θα πάρουν 2ο μηχάνημα να έχουν χωριστή ουρά για όσους έχουν QR.\nΕτσι και θα πάει πιο γρήγορα η διαδικασία για όσους επενδύσουν τα 2 λεπτά που θέλει η εκτύπωση, και θα δωθεί ένα κίνητρο στους άλλους να πάνε προετοιμασμένοι.\n26 Οκτωβρίου 2017 στις 12:46 μμ\nμε τους ανεργους τι γινεται? ποτε θα βγαλουμε ηλεκτρονικη καρτα, όσοι ανηκουμε σε αυτη την κατηγορια και τι ακριβως θα ισχυει?\n26 Οκτωβρίου 2017 στις 12:49 μμ\nΠρος το παρόν κυκλοφορείτε όπως τώρα. Ανακοίνωση θα βγει αργότερα.\n26 Οκτωβρίου 2017 στις 12:31 μμ\nΠαντως σημερα που κοιταξα δεν υπηρχε τιποτα στο γραμματοκιβωτιο… Ας ελπισουμε αυριο , θα ενημερωσω αμα ερθει.\nΓράψτε απάντηση στο Mix Efi Ακύρωση απάντησης


ΕΙΝΑΙ ΓΕΛΟΙΟΙ ΚΑΙ ΤΡΑΓΙΚΟΙ... Η Lego σταματάει από την αγορά τα παιχνίδια με αστυνομικούς για ΑΝΤΙΡΑΤΣΙΣΤΙΚΟΥΣ λόγους...!!! | Εφημερίδα "Στόχος" - Stoxos newspaper\nΕΙΝΑΙ ΓΕΛΟΙΟΙ ΚΑΙ ΤΡΑΓΙΚΟΙ... Η Lego σταματάει από την αγορά τα παιχνίδια με αστυνομικούς για ΑΝΤΙΡΑΤΣΙΣΤΙΚΟΥΣ λόγους...!!!\nΔιακόπτει να προωθεί στην αγορά παιχνίδια που απεικονίζουν αστυνομικούς η Lego.\nΟ δανέζικος όμιλος παιχνιδιών LEGO Group προχώρησε σε αυτή την κίνηση για την αντιμετώπιση του ρατσισμού ζητώντας από τα καταστήματα λιανικής με τα οποία συνεργάζεται να σταματήσουν να προωθούν κιτ με αστυνομικούς και άλλα προϊόντα της, εν μέσω διαδηλώσεων διαμαρτυρίας για τον θάνατο του Τζορτζ Φλόιντ.\nΠαράλληλα, η εταιρεία δεσμεύθηκε για δωρεά ύψους 4 εκατομμυρίων δολαρίων στην προσπάθεια καταπολέμησης του ρατσισμού.\nΗ είδηση ήρθε στη δημοσιότητα αφότου η ιστοσελίδα The Toy Book δημοσίευσε μήνυμα ηλεκτρονικού ταχυδρομείου του ομίλου Lego προς συνεργαζόμενα καταστήματα ζητώντας την παύση της προώθησης περισσότερων από 30 προϊόντων της.\nΗ λίστα περιλαμβάνει σετ κατασκευής κτηρίων, μικροσκοπικές φιγούρες και αξεσουάρ (αστυνόμους, πυροσβέστες, εγκληματίες, οχήματα ταχείας επέμβασης, ακόμη και ένα κατάστημα ντόνατς). Η πρωτοβουλία ελήφθη στο πλαίσιο της #BlackOutTuesday και τα εν λόγω προϊόντα θα εξακολουθούν να είναι διαθέσιμα από τα καταστήματα της ίδιας της Lego και τον ιστότοπό της.\nΤαυτοποιήθηκε ο δολοφόνος ηλικιωμένης Βολιώτισσας 18 χρόνια μετά!\nΗ δολοφονία είχε συγκλονίσει την τοπική κοινωνία καθώς ο δράστης λήστεψε την ηλικιωμένη και την κακοποίησε – Οι αρχές κατάφεραν να εξιχνιάσ...


Γιώργος Ανεστόπουλος: Καταιγίδα στο Όρος του Ναού, το Χαράμ αλ-Σαρίφ\nΕδώ θα πρέπει να αναφέρουμε ότι από τον Οκτώβριο του 2015, σημειώνονται σποραδικά βίαια επεισόδια στο Ισραήλ και τα Παλαιστινιακά εδάφη, από τα οποία έχουν σκοτωθεί 277 Παλαιστίνιοι, 42 Ισραηλινοί, δύο Αμερικάνοι, δύο Ιορδανοί, ένας κάτοικος Ερυθραίας, ένας Σουδανός και μία Βρετανίδα, σύμφωνα με τον απολογισμό του AFP.\nΜετά από συνομιλίες του πρωθυπουργού του Ισραήλ Benzamin Netanyachu (Μπένζαμιν Νετανιάχου) και του Βασιλιά Abdullah (Αμπντάλα) της Ιορδανίας, ο οποίος θεωρείται και είναι ο επίσημος θεματοφύλακας των Μουσουλμανικών Ιερών τόπων στην Ιερουσαλήμ, η κρίση φαίνεται να υποχωρεί έστω και προσωρινά, γιατί κανείς δεν μπορεί να είναι σίγουρος για τις εξελίξεις.\nΈτσι ο μεν Ισραηλινός αστυνομικός μεταφέρθηκε στο Ισραήλ και το Ισραήλ αποδέχθηκε την πρόταση Αμπντάλα, για αφαίρεση των ανιχνευτών μετάλλων και υιοθέτηση μέτρων που θα βασίζονται σε προηγμένες τεχνολογίες ("smart checks") και άλλων μέτρων, για την εγγύηση της ασφάλειας των επισκεπτών και των προσκυνητών της Παλιάς Πόλης και τους Όρους του Ναού.\nΣύμφωνα με τα ισραηλινά ΜΜΕ, σχεδιάζεται η επένδυση σε προηγμένα συστήματα τηλεπαρακολούθησης, με τη βοήθεια των οποίων είναι εφικτή η αναγνώριση προσώπων και ο εντοπισμός όπλων που είναι κρυμμένα σε ρούχα.\nΈτσι αποφασίσθηκε να διατεθεί κονδύλι ύψους 100 εκατομμυρίων σέκελ (περίπου 28 εκατομ. δολάρια) για εξοπλισμό και για περισσότερους αστυνομικούς. Η εφημερίδα Ma'ariv ανέφερε ότι οι κάμερες θα εγκατασταθούν σε ολόκληρη την Παλιά Πόλη της Ιερουσαλήμ και όχι στις πύλες εισόδου στο Όρος του Ναού / Τέμενος Αλ-Άκσα, έτσι ώστε να μειωθεί η αντίσταση από πλευράς βακουφικής Αρχής , καθώς και από πλευράς μουσουλμάνων αξιωματούχων.\nΌπως γίνεται αντιληπτό στους «παροικούντες την Ιερουσαλήμ», όλα αυτά φαίνεται ότι δεν είναι τυχαία, όσο δεν λύνεται το Παλαιστινιακό και το υπόβαθρο των σχέσεων των δύο λαών συντηρεί μια σοβαρή υποβόσκουσα κρίση.\nΌπως αναφέρεται σε άρθρο στην Haaretz, σχεδόν πριν από δύο χρόνια, η Ισραηλινή στρατιωτική υπηρεσία πληροφοριών προειδοποίησε την πολιτική ηγεσία σχετικά με την πιθανότητα σοβαρής ανάφλεξης στα κατεχόμενα εδάφη.\nΗ προειδοποίηση έγινε σχεδόν πραγματικότητα, αφού 42 Ισραηλινοί και 277 Παλαιστίνιοι σκοτώθηκαν σε ένα κύμα επιθέσεων με μαχαίρι, με αυτοκίνητο και όπλο.\nΗ κατάσταση στη Δυτική Όχθη δεν επιδεινώθηκε τελείως, κυρίως επειδή το Ισραήλ αντέδρασε με προσοχή και αυτοσυγκράτηση, ενώ κατάφερε να εκμεταλλευτεί τους μηχανισμούς της Παλαιστινιακής Αρχής για την από κοινού καταπολέμηση της τρομοκρατίας του «μοναχικού λύκου».\nΜετά από τα βίαια επεισόδια στην Ιερουσαλήμ, ο Πρόεδρος της Παλαιστινιακής Αρχής, Mahmoud Abbas, ανακοίνωσε ότι «παγώνουν» όλοι οι δίαυλοι συνεργασίας με το Ισραήλ.\nΗ Παλαιστινιακή Αρχή έχει λάβει ξανά τέτοια μέτρα στο παρελθόν, αν και διατηρούσε πάντοτε χαμηλό προφίλ, όσον αφορά τη συνεργασία σε θέματα ασφάλειας.\n, αυτό εγγυάτο ένα βαθμό σταθερότητας, διασφαλίζοντας παράλληλα ότι ο Abbas θα αισθανόταν ασφαλής από οποιαδήποτε απόπειρα πραξικοπήματος της Χαμάς.\nΟ Πρέσβης του Ισραήλ στον ΟΗΕ, Danny Danon, επέκρινε έντονα την Παλαιστινιακή Αρχή, ενώ κατά τη διάρκεια συνέντευξης Τύπου παρουσίασε φωτογραφίες από το σημείο της τρομοκρατικής επίθεσης στον εποικισμό Halamish, στην οποία έχασαν τη ζωή τους τρεις Ισραηλινοί.\n«Αντί να καταδικάζουν την τρομοκρατία και να ηρεμήσουν την κατάσταση, οι Παλαιστίνιοι διαδίδουν ψέματα και ισχυρίζονται ότι για αυτή τη φοβερή δολοφονία φταίει το Ισραήλ», δήλωσε ο Danon.\nΚρίνεται σκόπιμο, για την κατανόηση της κατάστασης, να αναφερθεί η σπουδαιότητα αυτού του λόφου που ευρίσκεται εντός της Παλαιάς Πόλης της Ιερουσαλήμ, που ονομάζεται το όρος του Ναού ή Χαράμ αλ-Σαρίφ (σημαίνει ευγενές βουνό) και είναι ένας από τους σημαντικότερους θρησκευτικούς χώρους στην Ιερουσαλήμ.\nΤο Όρος του Ναού αποτελεί το βόρειο τμήμα ενός πολύ στενού λόφου που κατηφορίζει απότομα από βορρά προς νότο. Υψώνεται πάνω από την κοιλάδα των Κεδρών προς τα ανατολικά και την κοιλάδα των Τυροποιών προς τα δυτικά και η κορυφή του φτάνει σε ύψος 740 μ. πάνω από την επιφάνεια της θάλασσας.\nΤο Όρος είναι σημαντικός θρησκευτικός χώρος για τους Εβραίους, τους Χριστιανούς, τους Ρωμαίους και τους Μουσουλμάνους. Οι μελετητές της Βίβλου το έχουν ταυτίσει με δύο βουνά, το όρος Μοριά, όπου ο Αβραάμ έδεσε τον Ισαάκ για τον θυσιάσει, και το όρος Σιόν, όπου βρισκόταν το οχυρό των Ιεβουσαίων.\nΣτον Ιουδαϊσμό, το βουνό θεωρείται ως το μέρος το οποίο διάλεξε ο Θεός για να αναπαυθεί η Θεϊκή παρουσία. Το όρος είναι ο πιο ιερός τόπος στον Ιουδαϊσμό και το μέρος στο οποίο στρέφονται οι Εβραίοι όταν προσεύχονται.\nΕξαιτίας της ιερότητάς του, πολλοί Εβραίοι δεν περπατούν επάνω στο όρος, από φόβο μην εισέλθουν εκεί που βρίσκονταν τα άδυτα των αδύτων, όπου σύμφωνα με τον ραβινικό νόμο, βρίσκεται η θεϊκή παρουσία.\nΓια τους Σουνίτες Μουσουλμάνους, το όρος είναι ο τρίτος ιερότερος τόπος στο Ισλάμ. Το βουνό θεωρείται πως είναι το σημείο από το οποίο μεταφέρθηκε κατά τη διάρκεια της νύχτας ο Μωάμεθ και αναλήφθηκε ώστε να συναντήσει το Θεό.\nΜετά την κατάληψη της Ιερουσαλήμ από τους Άραβες το 637 μ.Χ., οι Ομεϋάδες χαλίφηδες κατασκεύασαν στο βουνό το τέμενος αλ-Ακσά και το Θόλο του Βράχου (με τον χρυσό στρογγυλό θόλο).\nΟ Θόλος ολοκληρώθηκε το 692 και είναι ένα από τα παλαιότερα σωζόμενα δείγματα ισλαμικής αρχιτεκτονικής. Ο Θόλος βρίσκεται στο κέντρο του βουνού, περίπου στη θέση όπου σύμφωνα με τη Τορά βρισκόταν ο Ναός του Σολομώντα.\nΕξαιτίας των διεκδικήσεων τόσο του Ιουδαϊσμού όσο και του Ισλάμ, είναι προφανώς ο πιο αμφισβητήσιμος θρησκευτικός χώρος, σε ολόκληρο τον κόσμο.\nΈτσι και ο γείτονας Σουλτάνος βρήκε την ευκαιρία να επιτεθεί κατά του Ισραήλ, κάνοντας έκκληση προς όλους τους μουσουλμάνους να πάνε στην Ιερουσαλήμ και να υπερασπιστούν το τέμενος Αλ Ακσά, κατηγορώντας και τον Νετανιάχου για απαράδεκτες δηλώσεις.\nΒέβαια πήρε σκληρή απάντηση από το Ισραήλ, όπου αναφέρεται χαρακτηριστικά: «Οι δηλώσεις του προέδρου της Τουρκίας, Ρετζέπ Ταγίπ Ερντογάν είναι εντελώς άτοπες, αβάσιμες και διαστρεβλωμένες.\nΟι ημέρες της οθωμανικής αυτοκρατορίας πέρασαν ανεπιστρεπτί. Η πρωτεύουσα του εβραϊκού λαού ήταν, είναι και θα είναι για πάντα η Ιερουσαλήμ.\nΑυτοί που μένουν σε γυάλινα παλάτια, ας μην πετάνε πέτρες στους γειτόνους τους». Ενώ το γραφείο του πρωθυπουργού Νετανιάχου εξέδωσε ανακοίνωση ως εξής:\n«Έχει ενδιαφέρον τι θα πει ο Ερντογάν στους κατοίκους της βόρειας Κύπρου ή τους Κούρδους. Ο Ερντογάν είναι ο τελευταίος που μπορεί κάνει κήρυγμα στο Ισραήλ».\nΚατά τα άλλα , «οι σχέσεις Τουρκίας – Ισραήλ βελτιώνονται αργά και σταθερά», όπως το αντιλαμβάνονται ορισμένοι και ας ευχόμαστε ο Αλλάχ να δίνει χρόνια πολλά στον πολυχρονεμένο Σουλτάνο, γιατί «εξυπηρετεί» με τον ιδιαίτερο τρόπο του, τα εθνικά μας συμφέροντα!!\nαπό το: http://www.analystsforchange.org


Το χρώμα του ροδιού | Εφημερίδα η Εποχή\nΜεταξύ της 24ης και 25ης Μαρτίου, το Αζερμπαϊτζάν παραβίασε τη συμφωνία κατάπαυσης του πυρός με την Αρμενία, η οποία είχε υπογραφεί μετά τον πόλεμο στο Ναγκόρνο-Καραμπάχ στις 9 Νοεμβρίου 2020. Στο Ναγκόρνο-Καραμπάχ, που έχει έκταση 4.400 τ.χ., η πλειοψηφία των κατοίκων είναι Αρμένιοι. Έτσι, το 1988 και μετά τη διάλυση της Σοβιετικής Ένωσης, οι Αρμένιοι διεκδίκησαν την απόσχιση της περιοχής από το Αζερμπαϊτζάν και την προσάρτησή της στην Αρμενία. Ξεκίνησε ένας αιματηρός πόλεμος ο οποίος διήρκησε πάνω από 30 χρόνια με χιλιάδες νεκρούς, τραυματίες και πρόσφυγες και από τις δύο πλευρές.\nΌταν ο Θωμάς Σίδερης γύρισε το ντοκιμαντέρ «Τα ρόδια Ναγκόρνο-Καραμπάχ», δεν γνώριζε τις εξελίξεις των τελευταίων ημερών, οι οποίες ελπίζουμε να σταματήσουν. Όμως ο τρόπος με τον οποίο παρουσίαζε τα όσα συνέβησαν στην πολύπαθη αυτή περιοχή έδειχνε τη ρευστότητα της κατάστασης και τις λεπτές ισορροπίες. Ο ίδιος ο Σίδερης, ως δημοσιογράφος που είναι, γνωρίζει πολύ καλά την κατάσταση κι αυτό αποτυπώνεται στην ταινία του. Όπως αποτυπώνεται και το δράμα των ανθρώπων οι οποίοι αναγκάζονται να εγκαταλείψουν τα σπίτια τους.\nΗ ματιά του σκηνοθέτη είναι, χωρίς καμία αμφιβολία, ανθρωποκεντρική. Και το πώς οι άνθρωποι βλέπουν τη γη τους, τις ρίζες τους, το χώμα που καλλιεργούν και θάβουν τους νεκρούς τους. Κι όλο αυτό σε συνδυασμό με τον παραλογισμό των συνόρων οι οποίοι γίνονται θύματα της Γεωγραφίας. Η οποία όμως με τη σειρά της γίνεται θύμα της Ιστορίας, η οποία ακολουθεί εθνικούς μύθους και διαχωριστικές δοξασίες. Κι έτσι, πίσω από τεχνητές γραμμές και τεχνητούς διαχωρισμούς μένουν οι άνθρωποι και περιορίζεται ο ορίζοντάς τους. Από αυτή τη μεριά είμαστε «εμείς» και από την εκεί μεριά είναι οι «άλλοι». Ποιοι όμως είναι οι «άλλοι» και ποιοι «εμείς»; Μήπως κι «εμείς» αύριο θα βρεθούμε στην θέση των «άλλων»; Γιατί όλα είναι ρευστά, όλα μεταβάλλονται, τα σύνορα υπάρχουν αλλά στην πραγματικότητα δεν υπάρχουν. Γιατί οι ροδιές φυτρώνουν κι από τις δύο πλευρές των συνόρων. Κι όταν στύψεις τα ρόδια θα στάξουν το ίδιο κόκκινο, όπως το κόκκινο του αίματος.\nΤο εξαιρετικό αυτό αντιπολεμικό ντοκιμαντέρ του Θωμά Σίδερη προσπαθεί να εξερευνήσει τον πόνο και την απόγνωση των ανθρώπων οι οποίοι συχνά πέφτουν θύματα των ίδιων των ιδεοληψιών τους. Γιατί ξεχνούν πως το χώμα είναι για να φυτεύουν ροδιές κι όχι για να τραβούν διαχωριστικές γραμμές και να σκάβουν τάφους.\nΜια ταινία τρυφερή μέσα στη σκληρότητά της, και συνάμα δοσμένη με τρυφερότητα και λυρική ματιά, καθώς κοιτάζει βαθιά στα μάτια των ανθρώπων –Αρμένιων και Αζέρων– και όχι στις γεωγραφικές συντεταγμένες των συνοριακών γραμμών.\nΜιλώντας «στο κόκκινο» της Θεσσαλονίκης, ο Θωμάς Σίδερης είπε: «Είναι μια δύσκολη εποχή ο μετασοβιετικός κόσμος, με ρευστά σύνορα, ρευστές ταυτότητες αφού οι άνθρωποι δεν μπορούν να ορίσουν με ακρίβεια την έννοια της χώρας, της πατρίδας ή τη δική τους ταυτότητα. Είναι ενδιαφέρον και στο Ναγκόρνο-Καραμπάχ, άλλα και στην Ουκρανία τώρα, το πώς αυτοπροσδιορίζεται ο κάθε άνθρωπος, ποιας χώρα πολίτης θέλει να είναι, αλλά δυστυχώς όμως οι άμαχοι βρίσκονται στη μέγγενη των πολιτικών διεκδικήσεων και των πολεμικών συγκρούσεων. Ειδικά για την περίπτωση του θύλακα του Ναγκόρνο, ο πόλεμος κράτησε σχεδόν τέσσερις δεκαετίες, κόστισε πολλές ζωές αμάχων και αυτή τη στιγμή έχουμε μια επισφαλή ειρήνη, αλλά το τραύμα στους ανθρώπους αυτούς, για όλα αυτά τα χρόνια, δεν μπορεί να σβηστεί. Η ταινία είναι χωρισμένη σε 13 κεφάλαια και το μεγαλύτερο από αυτά αναφέρεται στο συλλογικό τραύμα. Δηλαδή στο πώς το διαχειρίζονται και οι δύο πλευρές. Γι’ αυτό έχω δύο στρατιώτες, έναν Αρμένιο και έναν Αζέρο, οι οποίοι αφηγούνται παράλληλα, την ιστορία τους. Και το πώς αυτοί είναι και οι δύο άνθρωποι στοιχειωμένοι από τις φριχτές εικόνες του πολέμου».


Shoshana Zuboff: Ο καπιταλισμός της παρακολούθησης ελέγχει την επιστήμη και τους επιστήμονες, τα μυστικά και την αλήθεια - INDEPENDENTNEWS\nHome / ΙΔΕΟΔΡΟΜΙΟ / Shoshana Zuboff: Ο καπιταλισμός της παρακολούθησης ελέγχει την επιστήμη και τους επιστήμονες, τα μυστικά και την αλήθεια\nPosted on Οκτ 14, 2020, 9:16 μμ\nΤο άρθρο της oμότιμης καθηγήτριας στο Harvard Business School και συγγραφέα του The Age of Surveillance Capitalism Shoshana Zuboff δημοσιεύτηκε πρωτότυπα στους New York Times με τίτλο «You Are Now Remotely Controlled: Surveillance capitalists control the science and the scientists, the secrets and the truth» στις 24/1/2020.\nΤο όριο που δεν τέθηκε ποτέ1\nΗ δημόσια συζήτηση στην Ομοσπονδιακή Επιτροπή Εμπορίου σχετικά με την ενδεδειγμένη νομοθεσία για την ιδιωτικότητα ήταν ασυνήθιστα έντονη εκείνη την ημέρα. Τα στελέχη της τεχνολογικής βιομηχανίας «υποστήριξαν ότι είναι ικανοί να ρυθμίσουν τους εαυτούς τους και ότι η κυβερνητική παρέμβαση θα ήταν δαπανηρή και αντιπαραγωγική». Οι φιλελεύθεροι υποστηρικτές των πολιτικών ελευθεριών προειδοποιούσαν ότι οι δυνατότητες συλλογής και επεξεργασίας δεδομένων από την πλευρά των εταιρειών δημιουργούσαν «μία πρωτοφανή απειλή για τις ατομικές ελευθερίες». Κάποιος επισήμανε «Πρέπει να αποφασίσουμε τι συνιστούν τα ανθρώπινα πλάσματα στην ηλεκτρονική εποχή. Πρόκειται να υπάρχουμε μόνο ως δωρεάν πρώτη ύλη για το εμπόριο;». Ένας επίτροπος ρώτησε «Που πρέπει να τεθεί το όριο;». Η χρονιά ήταν το 1997.\nΤο όριο δεν τέθηκε ποτέ. Τα διευθυντικά στελέχη των εταιρειών που συμμετείχαν στην Επιτροπή πήραν αυτό που ήθελαν. Είκοσι τρία χρόνια μετά τα πράγματα έχουν πάρει το δρόμο τους. Το προϊόν αυτής της νίκης ήταν μία νέα οικονομική λογική την οποία ονομάζω «κατασκοπευτικό καπιταλισμό» (surveillance capitalism). Η επιτυχία του στηρίζεται σε λειτουργίες με χαρακτηριστικά «μονόδρομου καθρέφτη» που έχουν ως στόχο την άγνοιά μας και πλαισιώνονται από ένα νέφος παραπλανήσεων, ευφημισμών και ανειλικρίνειας. Ρίζωσε και ευδοκίμησε στο νέο περιβάλλον του διαδικτύου, το οποίο είχε χαρακτηριστεί στο παρελθόν από τους κατασκοπευτικούς καπιταλιστές ως ο μεγαλύτερος ακυβέρνητος χώρος στον κόσμο. Αλλά η ισχύς γεμίζει τα κενά και οι κάποτε άναρχες περιοχές δεν είναι πλέον ακυβέρνητες. Αντίθετα, ανήκουν και λειτουργούν υπό τον έλεγχο του ιδιωτικού κατασκοπευτικού κεφαλαίου και υπόκεινται στους σιδερένιους νόμους του.\nΗ ιδιωτικότητα δεν είναι ιδιωτική υπόθεση, διότι η αποτελεσματικότητα της αναγνώρισης προσώπου ή άλλων δημόσιων ή ιδιωτικών συστημάτων παρακολούθησης και ελέγχου, εξαρτάται από τα κομμάτια του εαυτού μας που εκχωρούμε ή μας κλέβουν εν αγνοία μας. Ο ψηφιακός μας αιώνας υποτίθεται ότι θα ήταν η Χρυσή Εποχή της δημοκρατίας. Αντ’ αυτού, εισερχόμαστε στην τρίτη δεκαετία του, η οποία σημαδεύεται από ένα εντελώς νέο είδος κοινωνικής ανισότητας. Αποδίδεται καλύτερα ως «γνωσιακή ανισότητα» και θυμίζει την προ-Γουτεμβέργια εποχή των ακραίων ασυμμετριών γνώσης και συνεπαγόμενης εξουσίας, καθώς οι τεχνολογικοί γίγαντες αρπάζουν τον έλεγχο της πληροφορίας και της ίδιας της μάθησης. Η ψευδαίσθηση της «ιδιωτικότητας ως ιδιωτικής υπόθεσης» κατασκευάστηκε προκειμένου να αναπαραγάγει και τροφοδοτήσει αυτή την αιφνίδια κοινωνική διαίρεση. Οι κατασκοπευτικοί καπιταλιστές εκμεταλλεύονται τη διευρυμένη ανισότητα στη γνώση με στόχο τα κέρδη. Χειραγωγούν την οικονομία, τις κοινωνίες ακόμα και τις ζωές μας ατιμώρητα, υπονομεύοντας όχι μόνο το δικαίωμα στην ιδιωτικότητα αλλά και την ίδια τη δημοκρατία. Αποσυντονισμένοι από τις ψευδαισθήσεις μας αποτυγχάνουμε να αντιληφθούμε αυτή την αναίμακτη δικτατορία που μας επιβάλλεται.\nΠαρ’ όλα αυτά, οι άνεμοι φαίνεται να έχουν πλέον αλλάξει κατεύθυνση. Μία νέα εύθραυστη επίγνωση διαμορφώνεται καθώς αναζητούμε τον δρόμο της εξόδου από την κουνελότρυπα προς το σπίτι μας. Οι κατασκοπευτικοί καπιταλιστές είναι γρήγοροι και δεν επιζητούν ούτε πραγματική συναίνεση ούτε συγκατάθεση. Στηρίζονται στο μούδιασμα και το μήνυμα του αναπόφευκτου προκειμένου να κατασκευάσουν την αίσθηση ανημπορίας, την παραίτηση και τη σύγχυση που παραλύει τη λεία τους. Η δημοκρατία είναι αργή και αυτό είναι καλό. Ο ρυθμός της αντανακλά τα δεκάδες εκατομμύρια συζητήσεων που λαμβάνουν χώρα μεταξύ οικογενειών, γειτόνων, συναδέλφων και φίλων, εντός κοινοτήτων, πόλεων και κρατών, που σταδιακά θέτουν τον κοιμώμενο γίγαντα της δημοκρατίας σε κίνηση. Αυτές οι συζητήσεις συμβαίνουν τώρα και υπάρχει πλήθος ενδείξεων ότι οι νομοθέτες είναι έτοιμοι να συνδράμουν και να ηγηθούν της προσπάθειας. Η τρίτη δεκαετία είναι πιθανό να καθορίσει τη μοίρα μας. Θα βελτιώσουμε το ψηφιακό μας μέλλον ή θα μάς χειροτερέψει εκείνο; Πρόκειται για ένα μέλλον που θα μπορούμε να αποκαλούμε «σπίτι»;\nΗ γνωσιακή ανισότητα δεν στηρίζεται στο τί κέρδος μπορούμε να έχουμε, αλλά στο τι μπορούμε να μάθουμε. Ορίζεται ως άνιση πρόσβαση στη μόρφωση επιβεβλημένη από ιδιωτικούς εμπορικούς μηχανισμούς που αιχμαλωτίζουν την πληροφορία, την παράγουν, την αναλύουν και την πουλούν. Αποτυπώνεται καλύτερα στην ταχύτατα αναπτυσσόμενη άβυσσο ανάμεσα στο τί γνωρίζουμε εμείς και στο τί είναι γνωστό για εμάς. Η βιομηχανική κοινωνία του 20ου αιώνα οργανώθηκε γύρω από τον «καταμερισμό της εργασίας» και στη συνέχεια ήταν ο αγώνας για οικονομική ισότητα που διαμόρφωσε το πολιτικό πλαίσιο της εποχής. Ο ψηφιακός μας αιώνας μετατοπίζει την οργάνωση της κοινωνίας από τον «καταμερισμό εργασίας» στον «καταμερισμό γνώσης» και είναι οι αγώνες για την πρόσβαση στη γνώση και την εξουσία που συνδέεται με αυτή που θα διαμορφώσουν το πολιτικό πλαίσιο της δικής μας εποχής.\nΚατά τη διάρκεια των τελευταίων δύο δεκαετιών οι εταιρείες που ηγήθηκαν του κατασκοπευτικού καπιταλισμού, όπως η Google, το παράδειγμα της οποίας στη συνέχεια ακολούθησαν η Facebook, η Amazon και η Microsoft, συνέβαλαν στον κοινωνικό αυτό μετασχηματισμό, εξασφαλίζοντας συγχρόνως την αναρρίχησή τους στην κορυφή της γνωσιακής ιεραρχίας. Λειτούργησαν στη σκιά του τεράστιου γνωσιακού μονοπωλίου που είχαν συσσωρεύσει χωρίς να ρωτήσουν. Ένα στρατήγημα που κάθε παιδί αναγνωρίζει ως κλοπή. Ο κατασκοπευτικός καπιταλισμός ξεκινά με τη μονομερή προβολή αξιώσεων κυριότητας επί της ιδιωτικής ανθρώπινης εμπειρίας ως δωρεάν πρώτης ύλης, με στόχο τη μετάφραση της σε συμπεριφορικά δεδομένα. Οι ζωές μας εκχωρούνται ως ροές δεδομένων.\nΕίχε αποκαλυφθεί στους χρήστες ότι, ακόμα και τα δεδομένα που παραχωρούν οικειοθελώς, κρύβουν πλούσιες δυνατότητες προβλέψεων. Ένα πλεόνασμα πολύ μεγαλύτερο από ό,τι απαιτείται για τη βελτίωση των ψηφιακών υπηρεσιών. Δεν έχει να κάνει μόνο με το περιεχόμενο που αναρτάς, αλλά και με το αν χρησιμοποιείς θαυμαστικό ή τις τεχνικές επεξεργασίας των φωτογραφιών σου. Ενδιαφέρονται όχι μόνο για τις διαδρομές που επιλέγεις, αλλά και για το καμπούριασμα των ώμων σου, όχι μόνο για το πρόσωπο στην ταυτότητά σου, αλλά και για τη συναισθηματική κατάσταση που εκφράζουν οι ανεπαίσθητες γκριμάτσες σου, όχι μόνο για το τι σου αρέσει αλλά και για την αφοσίωση που δείχνεις στα διαφορετικά μοτίβα προτιμήσεών σου. Σύντομα αυτό το συμπεριφορικό πλεόνασμα θηρεύτηκε και αιχμαλωτίστηκε για να μετατραπεί στη συνέχεια σε ιδιόκτητα δεδομένα.\nΠροκειμένου να επιτύχουν τους στόχους τους, οι επικεφαλής του καπιταλισμού της παρακολούθησης επιζητούν την εγκαθίδρυση μονοπωλιακής κυριαρχίας επί του 99.9% της παγκόσμιας πληροφορίας που σήμερα αποδίδεται σε ψηφιακή μορφή. Ποσοστό στο οποίο και οι ίδιοι συνέβαλαν με τις υποδομές που δημιούργησαν. Το κατασκοπευτικό κεφάλαιο έχει κατασκευάσει τα περισσότερα από τα μεγαλύτερα πληροφοριακά δίκτυα στον κόσμο, όπως και κέντρα επεξεργασίας δεδομένων, υποθαλάσσια καλώδια μετάδοσης, εξελιγμένα microchips και καινοτόμες έξυπνες μηχανές. Τα παραπάνω αυξάνουν την ένταση του ανταγωνισμού ως προς την ποιότητα του τεχνολογικού εξοπλισμού για περισσότερους από 10.000 ειδικούς στον πλανήτη οι οποίοι γνωρίζουν τον τρόπο χειρισμού της γνώσης που προκύπτει από τις νέες αχανείς ηπείρους δεδομένων.\nΜε οδηγό τη Google οι κορυφαίοι κατασκοπευτικοί καπιταλιστές επιδιώκουν τον έλεγχο της αγοράς εργασίας σε κρίσιμες ειδικεύσεις -περιλαμβανομένης της επιστήμης των δεδομένων και της έρευνας σε ζώα– παραγκωνίζοντας ανταγωνιστές όπως start-ups, πανεπιστήμια, δήμους, τις υφιστάμενες σε σχετικούς τομείς εταιρείες και τις λιγότερο πλούσιες χώρες. Το 57% των Αμερικάνων κατόχων διδακτορικού στην επιστήμη των υπολογιστών βρήκε δουλειά στη βιομηχανία, ενώ μόνο το 11% ακολούθησε ακαδημαϊκή καριέρα. Δεν πρόκειται μόνο για αμερικάνικο πρόβλημα. Στην Βρετανία, οι ακαδημαϊκοί διευθυντές προβληματίζονται σχετικά με «τη χαμένη γενιά» των επιστημόνων των δεδομένων. Ένας Καναδός επιστήμονας σχολίαζε με θλίψη «Η δύναμη, η εξειδίκευση, τα δεδομένα είναι όλα συγκεντρωμένα στα χέρια ελάχιστων εταιρειών».\nΗ Google δημιούργησε τις πρώτες αδιανόητα επικερδείς αγορές οι οποίες εμπορεύονται τις μελλοντικές μας συμπεριφορές. Αυτό που σήμερα γνωρίζουμε ως διαδικτυακά στοχευμένη διαφήμιση στηρίζεται στις προβλέψεις σχετικά με το σε ποιες διαφημίσεις πρόκειται να κάνει «κλικ» ο χρήστης. Μεταξύ του 2000 όταν το νέο οικονομικό μοντέλο αναδυόταν και του 2004 που οι κυβερνητικές αποφάσεις έδωσαν νέες δυνατότητες, τα έσοδα της εταιρείας αυξήθηκαν σε ποσοστό 3.590%. Αυτό το τρομακτικό νούμερο αντιπροσωπεύει το «κατασκοπευτικό μέρισμα» και επανατοποθέτησε ταχύτατα τον πήχη για τους επενδυτές οδηγώντας τελικά τις start-up, τους προγραμματιστές εφαρμογών και τις καταξιωμένες στην αγορά εταιρείες να προσανατολίσουν το επιχειρηματικό τους μοντέλο στον κατασκοπευτικό καπιταλισμό. Η υπόσχεση ταχείας ανάπτυξης με υπερμεγέθη έσοδα από την πώληση της μελλοντικής μας συμπεριφοράς οδήγησε σε αποδημία των επιστημόνων αρχικά προς τη Facebook, στη συνέχεια στον τεχνολογικό τομέα και σήμερα στην υπόλοιπη οικονομία σε ετερόκλητους τομείς όπως οι ασφάλειες, το λιανικό εμπόριο, τα χρηματοοικονομικά, η εκπαίδευση, οι υπηρεσίες υγείας, το real estate, η ψυχαγωγία και κάθε προϊόν που ξεκινά με τη λέξη «smart» ή υπηρεσίες που πλασάρονται ως «εξατομικευμένες». Ακόμα και η Ford, στην οποία γεννήθηκε η οικονομία μαζικής παραγωγής του 20ού αιώνα, σύρθηκε στις ράγες των κατασκοπευτικών μερισμάτων προτείνοντας ως απάντηση στην πτώση των πωλήσεων της τον επανασχεδιασμό των οχημάτων της ως «λειτουργικών συστημάτων μεταφοράς». Όπως το έθεσε ένας αναλυτής: «Η Ford θα μπορούσε να κάνει μία περιουσία χρηματιστικοποιώντας τα δεδομένα. Δεν έχουν ανάγκη από μηχανικούς, εργοστάσια ή εμπόρους για να το κάνουν. Πρόκειται για καθαρό κέρδος».\nΟι οικονομικές επιταγές του κατασκοπευτικού καπιταλισμού εξευγενίστηκαν μέσα από τον ανταγωνισμό για την πώληση βεβαιότητας. Από νωρίς ήταν ξεκάθαρο ότι η τεχνητή νοημοσύνη θα έπρεπε να τροφοδοτηθεί με μεγάλες ποσότητες δεδομένων, επιβάλλοντας οικονομίες κλίμακας στην εξόρυξή τους. Ακόμα και ο καλύτερος αλγόριθμος απαιτεί μεγάλες ποσότητες δεδομένων. Τελικά, έγινε κατανοητό ότι ο όγκος είναι απαραίτητη συνθήκη, αλλά όχι επαρκής. Αυτή η συνειδητοποίηση συνέβαλε στο ξέσπασμα της «φορητής επανάστασης» στέλνοντας τους χρήστες στον πραγματικό κόσμο εξοπλισμένους με φωτογραφικές μηχανές, γυροσκόπια, κομπιούτερ και μικρόφωνα ενσωματωμένα στα έξυπνα νέα τους τηλέφωνα. Στο πλαίσιο του ανταγωνισμού στο πεδίο τους οι κατασκοπευτικοί καπιταλιστές θέλουν το σπίτι σου και ό,τι λες και κάνεις μέσα στους τέσσερις τοίχους του. Θέλουν το αυτοκίνητό σου, το ιατρικό σου ιστορικό, τις εκπομπές που βλέπεις διαδικτυακά, την τοποθεσία σου, καθώς και τους δρόμους και τα κτίρια στη διαδρομή που ακολουθείς και το σύνολο της συμπεριφοράς των ανθρώπων της πόλης σου. Θέλουν τη φωνή σου, το τί τρως και το τί αγοράζεις, το χρόνο των παιδιών σου για παιχνίδι και για διάβασμα, τα εγκεφαλικά σου κύτταρα και το κυκλοφορικό σου σύστημα. Τίποτα δεν εξαιρείται.\nΗ ανισότητα στη γνώση σχετικά με εμάς παράγει ανισότητα στην εξουσία που ασκείται σε εμάς. Με αυτόν τον τρόπο η γνωσιακή ανισότητα διευρύνεται περιλαμβάνοντας και την απόσταση ανάμεσα στο τί μπορούμε να κάνουμε εμείς και στο τί μπορούν να κάνουν σε εμάς. Οι επιστήμονες των δεδομένων περιγράφουν τα παραπάνω ως μία μετάβαση από την καταγραφή στην ενεργοποίηση, κατά την οποία η κρίσιμη μάζα της γνώσης σχετικά με τα μηχανικά συστήματα επιτρέπει τον τηλεχειρισμό τους. Σήμερα είναι οι άνθρωποι ο στόχος του τηλεχειρισμού, εφόσον, όπως ανακάλυψαν οι κατασκοπευτικοί καπιταλιστές, οι καλύτερες προβλέψεις προκύπτουν από την επέμβαση στη συμπεριφορά σε πραγματικό χρόνο με στόχο τη ρύθμιση, την ομαδοποίηση και τροποποίηση των ανθρώπινων ενεργειών προς εμπορικούς στόχους. Αυτή η τρίτη επιταγή της «οικονομίας της δράσης» έχει γίνει πεδίο έντονου πειραματισμού. Όπως είπε ένας επιστήμονας «Μαθαίνουμε πώς να γράφουμε τη μουσική και στη συνέχεια αφήνουμε ποια μουσική να τους κάνει να χορεύουν».\nΗ νέα δύναμη που «τους κάνει να χορεύουν» δεν χρησιμοποιεί στρατιώτες που απειλούν με δολοφονίες και τρόμο. Δεν προσέρχεται οπλισμένη, αλλά με έναν καπουτσίνο στο χέρι. Πρόκειται για μία νέα «χειριστική» εξουσία η οποία προωθεί τη βούλησή της μέσω ευρέως διαδεδομένων ψηφιακών ενορχηστρώσεων με στόχο το χειρισμό υποσυνείδητων μηνυμάτων που επηρεάζουν καταναλωτικές και άλλες επιλογές. Στοχοποιεί την επικοινωνία σε ψυχολογικό επίπεδο, επιβάλλει αρχιτεκτονικές προκαθορισμένων επιλογών οικονομικής συμπεριφοράς, πυροδοτεί δυναμικές κοινωνικών συγκρίσεων και επιστρατεύει ένα σύστημα ανταμοιβών και τιμωριών – όλα τα παραπάνω στοχευμένα με τηλερύθμιση. Ομαδοποιούν και τροποποιούν την ανθρώπινη συμπεριφορά προς την κατεύθυνση κερδοφόρων αποτελεσμάτων, πάντα σχεδιασμένων έτσι που να κρατούν τους χρήστες σε καθεστώς άγνοιας.\nΕίδαμε τον τρόπο με τον οποίο η γνώση που οδηγεί σε προβλέψεις μετατρέπεται σε χειριστική δύναμη στην περίπτωση των επιμολυντικών πειραμάτων της Facebook. Ήρθαν στο φως της δημοσιότητας το 2012 και το 2014, όταν η εταιρεία «φύτεψε» στις σελίδες της σήματα που δρουν υποσυνείδητα και χειραγώγησε τις κοινωνικές συγκρίσεις, αρχικά με στόχο να επηρεάσει την ψήφο των χρηστών στις ενδιάμεσες αμερικάνικες εκλογές και αργότερα για να κάνει τους ανθρώπους να αισθάνονται περισσότερο θλιμμένοι ή χαρούμενοι. Οι ερευνητές της Facebook πανηγύρισαν για την επιτυχία αυτών των πειραμάτων τονίζοντας δύο κεντρικά εύρηματα: ότι είναι εφικτός ο χειρισμός διαδικτυακών σημάτων με στόχο τον επηρεασμό των συναισθημάτων και της συμπεριφοράς στον πραγματικό κόσμο και ότι αυτό μπορεί να επιτευχθεί χωρίς να το αντιληφθούν οι χρήστες.\nΤο 2017 ένα έγγραφο της Facebook που διέρρευσε από την εφημερίδα «The Australian» αποκάλυψε το ενδιαφέρον της εταιρείας για την «κατανόηση της ψυχολογίας» των χρηστών με στόχο την τροποποίηση της συμπεριφοράς τους στη βάση «δεδομένων που είχε συλλέξει η εταιρεία» για 6.4 εκατομμύρια νέους Αυστραλούς και Νεοζηλανδούς. Τα στελέχη της εταιρείας σημείωναν «Καταγράφοντας αναρτήσεις, φωτογραφίες, την αλληλεπίδραση μεταξύ των χρηστών και τη διαδικτυακή δραστηριότητα σε πραγματικό χρόνο η Facebook μπορεί να αντιληφθεί πότε οι νέοι άνθρωποι αισθάνονται ‘στρεσαρισμένοι’, ‘ηττημένοι’, ‘καταβεβλημένοι’, ‘αγχωμένοι’, ‘νευρικοί’, ‘ηλίθιοι’, ‘ανόητοι’, ‘άχρηστοι’ και ‘αποτυχημένοι’». Όπως εξηγούσαν, η δυνατότητα επεξεργασίας πληροφορίας σε αυτό το βάθος επιτρέπει στη Facebook να εντοπίσει το χρονικό πλαίσιο εντός του οποίου οι νέοι άνθρωποι έχουν ανάγκη «ενίσχυσης της αυτοπεποίθησής τους» και καθίστανται περισσότερο ευάλωτοι σε συγκεκριμένες ρυθμίσεις υποσυνείδητων σημάτων και εναυσμάτων. Τα δεδομένα στη συνέχεια χρησιμοποιούνται προκειμένου να συνδέσουν κάθε συναισθηματική φάση με τα κατάλληλα διαφημιστικά μηνύματα με στόχο τη μεγιστοποίηση της πιθανότητας πωλήσεων. Η Facebook αρνείται ότι μετέρχεται τέτοιες πρακτικές, αν και ο πρώην διευθυντής παραγωγής της εταιρείας την κατηγόρησε ότι «ψεύδεται μέσα από τα δόντια της». Το σίγουρο είναι ότι με δεδομένη την απουσία εταιρικής διαφάνειας και δημοκρατικού ελέγχου, η γνωσιακή ανισότητα κυβερνά. Εκείνοι το γνωρίζουν. Εκείνοι αποφασίζουν ποιος γνωρίζει. Εκείνοι αποφασίζουν ποιος αποφασίζει.\nΗ δημοσιοποίηση ενός επιπλέον εγγράφου της εταιρείας που διέρρευσε το 2018 δημιούργησε ακόμα μεγαλύτερες επιφυλάξεις απέναντι στην άρνηση παρόμοιων πρακτικών παραβίασης της ιδιωτικότητας εκ μέρους της. Η εμπιστευτική αναφορά προσφέρει μία σπάνια εικόνα από τον πυρήνα του ψηφιακού εργοστασίου της Facebook. Η «μηχανή προβλέψεων» στηρίζεται σε μία πλατφόρμα τεχνητής νοημοσύνης η οποία «χρησιμοποιεί καθημερινά τρισεκατομμύρια δεδομένα ‘τρέχοντας’ χιλιάδες μοντέλα τα οποία στη συνέχεια αξιοποιεί μέσα από το σύνολο των διαθέσιμων διακομιστών της με στόχο τις ζωντανές προβλέψεις». Η Facebook σημειώνει ότι οι «υπηρεσίες πρόβλεψης» που διαθέτει παράγουν «περισσότερες από 6 εκατ. προβλέψεις το δευτερόλεπτο». Αλλά για ποιο σκοπό;\nΣτην αναφορά της η εταιρεία καθιστά σαφές ότι οι εξαιρετικές αυτές δυνατότητες προορίζονται να ικανοποιήσουν τις «βασικές επιχειρηματικές ανάγκες» των εταιρικών της πελατών μέσα από διαδικασίες που συνδέουν την πρόβλεψη, τη μικροστόχευση, την επέμβαση και την τροποποίηση της συμπεριφοράς. Για παράδειγμα, μία υπηρεσία της Facebook που περιγράφεται ως «πρόβλεψη αφοσίωσης» διαφημίζεται για την ικανότητά της να μετρά σε βάθος το ιδιωτικό συμπεριφορικό πλεόνασμα ώστε να εντοπίζει άτομα που βρίσκονται «σε κίνδυνο» μετατόπισης της καταναλωτικής αφοσίωσής τους σε διαφορετική φίρμα. Το σύστημα παραμένει σε εγρήγορση ώστε να προσαρμόζει τις διαφημίσεις και να παρεμβαίνει έγκαιρα με στοχευμένα μηνύματα σχεδιασμένα ώστε να σταθεροποιούν την προτίμηση ακριβώς τη στιγμή που πρέπει προκειμένου να αποτραπεί η μετατόπιση.\nΤο 2018 ένας νεαρός άνδρας με το όνομα Christopher Wylie αποφάσισε να γίνει πληροφοριοδότης δημόσιου συμφέροντος αποκαλύπτοντας στοιχεία για την προηγούμενη δουλειά του, την Cambridge Analytica, μια εταιρεία παροχής πολιτικών συμβουλευτικών υπηρεσιών. «Εκμεταλλευτήκαμε το Facebook προκειμένου να συλλέξουμε εκατομμύρια προφίλ ανθρώπων» παραδέχτηκε ο Wylie, «και χτίσαμε μοντέλα με στόχο να εκμεταλλευτούμε ό,τι γνωρίζαμε για αυτούς και να στοχεύσουμε στους εσωτερικούς τους δαίμονες». Ο κ. Wylie χαρακτηρίζει αυτές τις τεχνικές ως «πόλεμο της πληροφορίας», εκτιμώντας ορθά ότι αυτού του τύπου οι σκιώδεις πόλεμοι χτίζονται πάνω σε ασυμμετρίες γνώσης και την εξουσία που αυτές συνεπάγονται. Λιγότερο ξεκάθαρο για τους πολίτες ή τους νομοθέτες ήταν το ότι οι στρατηγικές μυστικής εισβολής και κατάκτησης που εφαρμόζουν οι εταιρείες πολιτικής συμβουλευτικής περιλαμβάνουν βασικές λειτουργίες υλισμικού του καπιταλισμού της επιτήρησης στις οποίες καθημερινά εκτίθενται δισεκατομμύρια αθώοι χρήστες μέσα από διαδικασίες ρουτίνας. Ο κ. Wylie περιέγραψε αυτή τη διαδικασία αντιγραφής των κινήσεων των χρηστών στη βάση προδιαγεγραμμένων ψηφιακών διαδρομών. Ο πραγματικός νεοτερισμός της Cambridge Analytica ήταν ότι έστρεψε το όλο σύστημα από εμπορικούς σε πολιτικούς στόχους.\nΓνωρίζουμε ότι οι κατασκοπευτικοί καπιταλιστές εργάζονται στη σκιά, αλλά το τί κάνουν εκεί, όπως και η γνώση που συσσωρεύουν, παραμένουν άγνωστα σε εμάς. Έχουν τα μέσα να γνωρίζουν τα πάντα για εμάς, αλλά εμείς δεν μπορούμε παρά να ξέρουμε ελάχιστα για αυτούς. Η γνώση τους σχετικά με εμάς δεν προορίζεται για εμάς. Αντίθετα, οι μελλοντικές μας κινήσεις πωλούνται προς όφελος άλλων. Έχουν περάσει πολλά χρόνια από τη συνάντηση της Ομοσπονδιακής Επιτροπής Εμπορείου το 1997, αλλά το όριο δεν τέθηκε ποτέ και οι άνθρωποι έγιναν αντικείμενο των αγορών. Η πίστη ότι αυτή η εξέλιξη ήταν αναπόφευκτη -μία αναπόδραστη συνέπεια της ευκολίας που προσφέρουν οι ψηφιακές τεχνολογίες- συνιστά μία επιπλέον ολέθρια ψευδαίσθηση. Η αλήθεια είναι ότι ο κατασκοπευτικός καπιταλισμός σφετερίστηκε τα ψηφιακά μέσα και δεν υπάρχει τίποτα το αναπόδραστο σε αυτό.\nΟι Αμερικανοί νομοθέτες φάνηκαν απρόθυμοι να αντιμετωπίσουν αυτές τις προκλήσεις για πολλούς λόγους. Ένας από αυτούς ήταν η άγραφη ρυθμιστική πολιτική «εξαίρεσης της παρακολούθησης» που διαμορφώθηκε στον απόηχο των τρομοκρατικών επιθέσεων της 11ης Σεπτεμβρίου, όταν η μέριμνα της κυβέρνησης στράφηκε με ζήλο από τη διαδικτυακή προστασία της ιδιωτικότητας στην «ολική παρακολούθηση των πληροφοριών». Σε αυτό το πολιτικό περιβάλλον οι καινοφανείς δυνατότητες παρακολούθησης που αναδύονταν εμφανίστηκαν ως πολλά υποσχόμενες. Επιπλέον, οι κατασκοπευτικοί καπιταλιστές υπερασπίστηκαν τα σχέδιά τους με πρακτικές lobbying και τύπους προπαγάνδας που στόχο έχουν να υπονομεύσουν και να εκφοβίσουν τους νομοθέτες, να μπερδέψουν τους δικαστές και να παγώσουν κάθε πρωτοβουλία. Τα παραπάνω δεν έχουν υποστεί παρά ελάχιστο δημόσιο έλεγχο συγκριτικά με τη ζημιά που έχουν προκαλέσει. Ας εξετάσουμε δύο παραδείγματα:\nΤο πρώτο έχει να κάνει με τον ισχυρισμό ότι η δημοκρατία απειλεί την ευημερία και την καινοτομία. Ο πρώην διευθύνων σύμβουλος της Google Eric Schmidt εξηγούσε το 2011 «Υποστηρίξαμε τη θέση ‘Κάτω τα χέρια από το διαδίκτυο’. Ξέρετε, αφήστε μας ήσυχους… Η κυβέρνηση μπορεί να περιέλθει σε ρυθμιστικά λάθη που θα επιβραδύνουν την όλη διαδικασία. Το βλέπουμε αυτό και ανησυχούμε». Αυτού του τύπου η προπαγάνδα ανακυκλώνεται από την εποχή των βαρόνων της Gilded Age (Επιχρυσωμένη Εποχή), που σήμερα τους αποκαλούμε «ληστές»2, οι οποίοι επέμεναν ότι δεν υφίσταται καμία ανάγκη ρύθμισης εφόσον υπάρχει «ο νόμος της επιβίωσης του ισχυρότερου», «ο νόμος του κεφαλαίου» και «ο νόμος της προσφοράς και της ζήτησης».\nΓια την αντιμετώπιση αυτών των προκλήσεων του 21ου αιώνα απαιτείται ένα πλαίσιο γνωσιακών δικαιωμάτων που θα κατοχυρώνονται από το νόμο και θα αποτελούν αντικείμενο δημοκρατικής διακυβέρνησης. Τέτοιου τύπου δικαιώματα θα διέκοπταν τη μόνιμη προμήθεια ροής δεδομένων, περιφρουρώντας τα όρια της ανθρώπινης εμπειρίας, προτού αυτή τεθεί υπό την απειλή των δυνάμεων της «δεδομενοποίησης (datafication). Η επιλογή μετατροπής κάθε πτυχής της ανθρώπινης ζωής σε δεδομένα πρέπει να εναπόκειται στα άτομα στη βάση των δημοκρατικών τους δικαιωμάτων. Αυτό σημαίνει, για παράδειγμα, ότι οι εταιρείες δεν μπορούν να αξιώνουν δικαιώματα στο πρόσωπό σου ή στη χρήση του ως δωρεάν πρώτης ύλης για ανάλυση, ούτε να κατέχουν ή να πωλούν οποιοδήποτε ψηφιακό προϊόν προκύπτει από αυτό. Η συζήτηση για τα γνωσιακά δικαιώματα έχει ήδη αρχίσει και αντικατοπτρίζεται σε μία ρηξικέλευθη μελέτη της Διεθνούς Αμνηστίας.\nΑπό την πλευρά της ζήτησης μπορούμε να θέσουμε εκτός νόμου τις αγορές μελλοντικών ανθρώπινων συμπεριφορών και έτσι να περιορίσουμε τα οικονομικά κίνητρα που διατηρούν υψηλά τα κατασκοπευτικά μερίσματα. Δεν πρόκειται για καμιά ριζοσπαστική πρόταση. Ας σκεφτούμε ότι χώρες θέτουν εκτός νόμου το εμπόριο ανθρώπινων οργάνων, παιδιών και σκλάβων. Σε κάθε μία από αυτές τις περιπτώσεις αναγνωρίζουμε ότι αυτού του τύπου οι αγορές είναι ηθικά ειδεχθείς, ενώ παράλληλα έχουν απολύτως προβλέψιμες βίαιες επιπτώσεις. Οι αγορές των μελλοντικών μας συμπεριφορών μπορούν να παράγουν εξίσου προβλέψιμα αποτελέσματα που απειλούν την ανθρώπινη ελευθερία και υπονομεύουν τη δημοκρατία. Όπως τα ενυπόθηκα δάνεια υψηλού κινδύνου και οι επενδύσεις σε ορυκτά καύσιμα, έτσι και το επενδυτικό κεφάλαιο της παρακολούθησης θα αποτελέσει το νέο τοξικό προϊόν.\n1 Οι τίτλοι εντός του κειμένου αποτελούν παρέμβαση της μεταφράστριας για τη διευκόλυνση του αναγνώστη.\n2ΣτΜ: Πρόκειται για τις τελευταίες δεκαετίες του 19ου, μία περίοδο μεταρρυθμίσεων στην οικονομία, την τεχνολογία, τη διακυβέρνηση και τα κοινωνικά ήθη στις ΗΠΑ. Συνοδεύτηκε από μεγάλη οικονομική ανάπτυξη και εκβιομηχάνιση και οι ΗΠΑ ξεπέρασαν για πρώτη φορά τη Μεγάλη Βρετανία σε αυτούς τους τομείς. Μία από τις πιο επιδραστικές ιδέες της περιόδου ήταν η πίστη στην απόλυτη ελευθερία της αγοράς, κάτι που προκάλεσε μεγάλες κοινωνικές συγκρούσεις καθώς οι μεταρρυθμιστές και οι εργατικές ενώσεις προσπαθούσαν να ελέγξουν την επιρροή των μεγάλων εταιρειών.\nΜετάφραση / Επιστημονική Επιμέλεια: Δώρα Κοτσακά, Δρ. Πολιτικής Κοινωνιολογίας, Ερευνήτριας | Παρατηρητήριο των Κοινών του Ινστιτούτου Εναλλακτικών Πολιτικών ΕΝΑ.


H Blizzard αποκάλυψε τις μέρες που θα λάβει χώρα το Παγκόσμιο του Hearthstone και θα απολαύσουμε τα plays από τις 25 μέχρι τις 28 Απριλίου. Φαίνεται μάλιστα ότι όλο το τουρνουά θα κινηθεί πάνω στο νέο expansion, που ακόμα δεν έχει κυκλοφορήσει. Βέβαια, μπορούμε πλέον να υποθέσουμε με ασφάλεια να πούμε ότι θα το έχουμε στα χέρια μας πριν από το παγκόσμιο, ίσως κάποια στιγμή στις αρχές Απριλίου. Γνωρίζουμε ότι το “Year of the Dragon” θα έχει ένα εκτενές storyline και φαίνεται ότι η ιστορία σχετίζεται με κάποιους πολύ γνωστούς villains του παιχνιδιού, που δημιουργούν συμμαχία. Τις προηγούμενες μέρες είδαμε ορισμένα τρέιλερ για τους χαρακτήρες αυτούς και πολλοί από αυτούς είναι bosses από το παρελθόν του HS. Είναι πιθανό ότι οι Togwaggle, Hagatha και Dr. Boom θα εμπλακούν στο ...\nH Blizzard αποκάλυψε τις μέρες που θα λάβει χώρα το Παγκόσμιο του Hearthstone και θα απολαύσουμε τα plays από τις 25 μέχρι τις 28 Απριλίου.\nΦαίνεται μάλιστα ότι όλο το τουρνουά θα κινηθεί πάνω στο νέο expansion, που ακόμα δεν έχει κυκλοφορήσει. Βέβαια, μπορούμε πλέον να υποθέσουμε με ασφάλεια να πούμε ότι θα το έχουμε στα χέρια μας πριν από το παγκόσμιο, ίσως κάποια στιγμή στις αρχές Απριλίου.\nΓνωρίζουμε ότι το “Year of the Dragon” θα έχει ένα εκτενές storyline και φαίνεται ότι η ιστορία σχετίζεται με κάποιους πολύ γνωστούς villains του παιχνιδιού, που δημιουργούν συμμαχία. Τις προηγούμενες μέρες είδαμε ορισμένα τρέιλερ για τους χαρακτήρες αυτούς και πολλοί από αυτούς είναι bosses από το παρελθόν του HS.\nΕίναι πιθανό ότι οι Togwaggle, Hagatha και Dr. Boom θα εμπλακούν στο solo mode του παιχνιδιού, αλλά αυτό δεν μας δίνει νέες πληροφορίες για το competitive meta.\nΣίγουρα τα decks που θα παιχτούν θα γίνουν must λίγες μέρες μετά και ανυπομονούμε να δούμε τι θα δοκιμάσουν οι pro players.